
Kjo marrëveshje (“Marrëveshja”) nënshkruhet më [●] 2022 (“Data e Nënshkrimit”) ndërmjet:
(1) Ministria e Infrastrukturës dhe Energjisë, përfaqësuar me autorizimin nr. [●] Prot, datë [●] nga [ministri], Z. [●], shtetas shqiptar, lindur më [●] në [●], banues në rrugën “[●]”, mbajtës i letërnjoftimit me nr. personal [●] (“MIE”); dhe
(2) “[●]”, shoqëri aksionare, me adresë qendrore në rrugën “[●]”, Durrës, me numër unik identifikimi të subjektit [●], e përfaqësuar nga [administratori], Z. [●], shtetas [shqiptar], lindur më [●] në [●], banues në rrugën “[●]”, mbajtës i letërnjoftimit me nr. personal [●] (“Investitori Strategjik”);
(MIE-ja dhe Investitori Strategjik, individualisht quhen “Pala” dhe së bashku do të quhen “Palët”).
DUKE QENË SE, Këshilli i Ministrave i Republikës së Shqipërisë dhe Eagle Hills Real Estate Development sh.p.k. dhe Albanian Seaports Development Company sh.a. dhe NSHMI Development LLC kanë lidhur marrëveshje për zhvillimin e Sheshit të Projektit (sipas përkufizimit në vijim) në një marinë të klasit botëror dhe me përdorim të shumëfishtë (“Marrëveshja Kuadër”);
DUKE QENË SE, palët në Marrëveshjen Kuadër kanë rënë dakord se Investitori Strategjik do të ketë të drejta dhe detyrime të caktuara lidhur me Marinën (si më poshtë), bazuar në termat dhe kushtet e dakordësuara, të cilësuara në projektmarrëveshjen për marinën, të përfshirë si shtojcë e Marrëveshjes Kuadër dhe që varet nga miratimi i MIE-së për Master Planin e Marinës dhe Planin e Biznesit të Marinës së Investitorit Strategjik (të përcaktuara në vijim);
DUKE QENË SE, më [●] Investitori Strategjik aplikoi në MIE përmes dorëzimit, ndër të tjera, të letrës së interesit dhe Master Planit të Marinës dhe Planit të Biznesit të Marinës;
DUKE QENË SE, Palët konfirmojnë interesin e tyre për zhvillimin e mëtejshëm të Marinës dhe shndërrimin e saj në një objekt detar të klasit botëror në shërbim të Projektit dhe më gjerë;
DUKE QENË SE, ligji nr. 9710, datë 10.04.2007 “Për portet turistike në Republikën e Shqipërisë”, i ndryshuar, parashikon në Nenin 6 se, ndërtimi i porteve turistike për trafik ndërkombëtar dhe kombëtar, si dhe i pontileve të përhershme, bëhet në përputhje me legjislacionin në fuqi për koncesionet;
DUKE QENË SE, Marrëveshja për Bashkëpunim Ekonomik ndërmjet Qeverisë së Republikës së Shqipërisë dhe Qeverisë së Emirateve të Bashkuara Arabe, e miratuar me ligjin nr. 145/2020, datë 03.12.2020 (“Marrëveshja e Bashkëpunimit”), parashikon se kontratat, programet dhe projektet strategjike të dakordësuara në përputhje me Marrëveshjen e Bashkëpunimit, nuk u nënshtrohen procedurave ligjore konkurruese;
DUKE QENË SE, ligji nr. 125/2013 “Për koncesionet dhe partneritetin publik privat”, i ndryshuar (“Ligji për Koncesionet”) në Nenin 5 parashikon se ky ligj nuk zbatohet për koncesionet/partneritetet publike private, në rast se Ligji për Koncesionet bie ndesh me një detyrim të shtetit, që është në bazë ose që rrjedh prej një marrëveshjeje me një ose më shumë shtete të tjera;
DUKE QENË SE, për shkak të Marrëveshjes së Bashkëpunimit, Investitori Strategjik nuk u nënshtrohet procedurave ligjore konkurruese të parashikuara në Ligjin për Koncesionet, por gjithsesi, u nënshtrohet dispozitave të tjera që nuk bien ndesh me Marrëveshjen e Bashkëpunimit;

ATËHERË, në bazë të kushteve, të drejtave, detyrimeve, deklarimeve dhe garancive të shprehura në këtë Marrëveshje, Palët bien dakord si më poshtë:

Fjalët me shkronja të mëdha në këtë Marrëveshje, që nuk janë përkufizuar në vijim, kanë kuptimin e përcaktuar në Marrëveshjen Kuadër.
“Braktisje” e punimeve ndërtimore në Marinë, ose e Shërbimeve, nënkupton rastin kur Investitori Strategjik, pa miratimin paraprak të MIE-së:
njofton MIE-në me shkrim lidhur me vendimin për të braktisur punimet ose Shërbimet në Marinë; ose
nuk rifillon punimet apo Shërbimet në Marinë brenda nëntëdhjetë (90) ditëve nga ndërprerja e një ngjarjeje të Forcës Madhore; ose
ndërpret të gjitha ose thuajse të gjitha punimet ose Shërbimet në Marinë për një periudhë më të gjatë sesa nëntëdhjetë (90) ditë, të njëpasnjëshme ose gjithsej brenda një viti të caktuar; ose
largon ose tërheq (drejtpërdrejt ose tërthorazi) të gjithë stafin dhe/ose punonjësit dhe/ose nënkontraktorët e vet nga Marina përpara përfundimit të saj ose gjatë funksionimit, me kusht që largimi ose tërheqja në fjalë, të shkaktojë ndërprerjen e të gjitha ose thuajse të gjitha punimeve ose Shërbimeve në Marinë, për një periudhë më të gjatë sesa nëntëdhjetë (90) ditë, të njëpasnjëshme ose gjithsej brenda një viti të caktuar.
“Asete” nënkupton Asetet Ekzistuese, si dhe të mirat materiale ose jomateriale të trupëzuara ose të patrupëzuara, që do të krijohen nga Investitori Strategjik (duke përfshirë, pa kufizim, pajisjet dhe të mirat e tjera të trupëzuara ose të patrupëzuara të nevojshme për funksionimin e Marinës dhe ofrimin e Shërbimeve), që përfshihen në Marinë në përputhje me Master Planin e Marinës dhe Planin e Biznesit të Marinës.
“Punimet e Ndërtimit” nënkupton të gjitha punimet e nevojshme për ndërtimin e Marinës dhe objekteve shoqëruese në bazë të Master Planit të Marinës.
“Marrëveshja e Bashkëpunimit” ka kuptimin e dhënë në Hyrjen e kësaj Marrëveshjeje.
“Gjykatë” ka kuptimin e dhënë në Nenin 11.02 (Zgjidhja e mosmarrëveshjeve).
“Data e Zgjidhjes” është data kur kjo Marrëveshje zgjidhet sipas dispozitave të Kreut VIII (Hyrja në fuqi – Zgjidhja e Marrëveshjes).
“Rast Mospërmbushjeje nga MIE-ja” ka kuptimin e dhënë në Nenin 7.02 (Rastet e Mospërmbushjes nga MIE-ja).
“Rast Mospërmbushjeje nga Investitori Strategjik” ka kuptimin e dhënë në Nenin 7.01 (Rastet e Mospërmbushjes nga Investitori Strategjik).
“Asetet Ekzistuese” ka kuptimin e dhënë në Nenin 2.05(a) (Deklarime të Palëve në lidhje me Marinën).
“Tarifë” ka kuptimin e dhënë në Nenin 2.06 (Tarifa vjetore).
“Marrëveshja Kuadër” ka kuptimin e dhënë në Hyrjen e kësaj Marrëveshjeje.
“Praktikat e Mira të Industrisë” nënkupton praktikat, metodat, standardet, procedurat dhe rekomandimet që janë në përputhje me Legjislacionin e Zbatueshëm në ofrimin e shërbimeve të Marinës, që, arsyeshëm, pritet të kryhen nga një kontraktor i aftë dhe me përvojë,në të njëjtat rrethana ose praktika, metoda, standarde dhe procedura të ngjashme të zbatueshme sipas Legjislacionit të Zbatueshëm.
“Pala e Dëmshpërblyer” ka kuptimin e dhënë në Nenin 9.01 (Dëmshpërblimi).
“Pala Dëmshpërblyese” ka kuptimin e dhënë në Nenin 9.01 (Dëmshpërblimi).
“Mbikëqyrësi i Pavarur” nënkupton mbikëqyrësin e pavarur të caktuar në përputhje me Legjislacionin e Zbatueshëm, duke përfshirë Udhëzimin nr. 3 të Këshillit të Ministrave, datë 15.2.2001 “Për mbikëqyrjen dhe kolaudimin e punimeve të ndërtimit” dhe në përputhje me Statutin.
“Vlera e Investimit” nënkupton vlerën e ndërtimit dhe të gjitha investimet e tjera të kryera nga Investitori Strategjik dhe/ose Qeveria e Shqipërisë lidhur me Marinën deri në përfundimin e Marrëveshjes, të përcaktuar nga një Ekspert i caktuar sipas procedurave të detajuara në Marrëveshjen Kuadër.
“Gjykim” ka kuptimin e dhënë në Nenin 6.05 (Deklarime dhe garanci të Palëve).
“Marina” ka kuptimin e dhënë në Nenin 2.03 (Objekti i Marrëveshjes).
“Master Plani i Marinës” nënkupton planin për zhvillimin dhe investimin në Marinë, të përfshirë në këtë dokument si Shtojca 1 (Master Plani i Marinës) e kësaj Marrëveshjeje.
“Plani i Biznesit i Marinës” nënkupton planin e biznesit për funksionimin e Marinës, të përfshirë në këtë dokument si Shtojca 2 (Plani i Biznesit i Marinës) e kësaj Marrëveshjeje.
“MIE” ka kuptimin e dhënë në Hyrje, ose çdo Entitet Qeveritar tjetër, që mund të ketë autoritetin përkatës ndaj Marinës në periudhën në fjalë.
“Njoftimi i Negocimeve” ka kuptimin e dhënë në Nenin 7.03 (Korrigjimi i rasteve të mospërmbushjes).
“Faza e Operimit” lidhur me Marinën, nënkupton periudhën që fillon me njoftimin nga Këshilli i Ministrave se Marina është hapur për trafikun ndërkombëtar të jahteve.
“Garancia e Përmbushjes” ka kuptimin e dhënë në Nenin 2.08(a) (Garancia e Përmbushjes).
“Periudha e Bisedimeve” ka kuptimin e dhënë në Nenin 7.03 (Korrigjimi i rasteve të mospërmbushjes).
“Leje” nënkupton çdo pëlqim, leje, licensë, autorizim, miratim ose certifikatë, lëshimi ose rinovimi i të cilave është nën përgjegjësinë e një Entiteti Qeveritar dhe që kërkohet për zbatimin e kësaj Marrëveshjeje.
“Person” nënkupton çdo individ, person fizik, shoqëri, partneritet ose çdo formë organizimi të parashikuar në Legjislacionin e Zbatueshëm ose të një vendi të caktuar, duke përfshirë Entitetet Qeveritare. 
“Rregullore për Përdorimin dhe Menazhimin e Portit Turistik” nënkupton rregulloren e hartuar nga Investitori Strategjik dhe të miratuar nga MIE-ja dhe Entitetet Qeveritare përkatëse lidhur me përdorimin dhe menazhimin e Marinës, bazuar në Legjislacionin e Zbatueshëm.
“Periudha e Ndreqjes” ka kuptimin e dhënë në Nenin 7.03 (Ndreqja e rasteve të mospërmbushjes).
“E Drejta e Përparësisë” nënkupton se, në vartësi të zbatimit të plotë të detyrimeve që ka sipas kësaj Marrëveshjeje, nëse pas përfundimit të Afatit Qeveria e Shqipërisë do të vendosë të ofrojë të drejta për investim, kontroll, operim të mëtejshëm apo të lejojë akses në Marinë për palët e treta, Investitori Strategjik ka të drejtën e refuzimit i pari, nëse bie dakord të përmbushë kushtet e pranuara nga oferta më e mirë e një pale të tretë.
“Shërbimet” ka kuptimin e dhënë në Nenin 2.06(a) (Tarifa vjetore).
“Data e Nënshkrimit” është data e nënshkrimit të kësaj Marrëveshjeje sipas përcaktimit në Hyrjen më sipër.
“Kërkesat Teknike për Ndërtimin” ose “KTN” janë kërkesat teknike për ndërtimin në përputhje me Legjislacionin e Zbatueshëm sipas parashikimit në Shtojcën 3 (Kërkesat Teknike për Ndërtimin).
“Kërkesat Teknike për Projektimin” ose “KTP” janë kërkesat teknike për projektimin në përputhje me Legjislacionin e Zbatueshëm sipas parashikimit në Shtojcën 4 (Kërkesat Teknike për Projektimin).
“Afati” ka kuptimin e dhënë në Nenin 8.02(a) (Afati).
“Periudha Kalimtare” ka kuptimin e dhënë në Nenin 7.05(a) (Procedura e Zgjidhjes; Njoftimi i Zgjidhjes).

Në këtë Marrëveshje, përveçse kur konteksti e kërkon ndryshe, do të përdoren interpretimet e mëposhtme:
Koha. Të gjitha referencat ndaj kohës kryhen sipas orës vendase në Republikën e Shqipërisë (me përjashtim të përkufizimit të Ditës së Punës).
Llogaritja e periudhave kohore. Gjatë llogaritjes së periudhës së ditëve përpara, brenda ose pas së cilave kryhet veprimi apo ndërmerret hapi në përputhje me këtë Marrëveshje, dita e përdorur si datë reference për llogaritjen e periudhës, përjashtohet. Nëse dita e fundit e periudhës nuk është Ditë Pune, atëherë periudha në fjalë përfundon në Ditën pasardhëse të Punës. Përveçse kur përcaktohet shprehimisht ndryshe, afatet e përcaktuara në javë ose muaj, përfundojnë në të njëjtën ditë kalendarike të javës ose muajit përkatës të caktuar si përfundimi i afatit.
Gjinia dhe numri. Në këtë Marrëveshje, të gjitha referencat ndaj gjinisë përfshijnë të gjitha gjinitë, dhe fjalët që janë vetëm në numrin njëjës përfshijnë dhe shumësin dhe anasjellas.
Titujt. Tabela e përmbajtjes, ndarja e kësaj Marrëveshjeje në kre, nene dhe nënndarje të tjera, si dhe vendosja e titujve, shërbejnë vetëm për lehtësi reference dhe as ndikojnë e as përdoren gjatë të kuptuarit apo interpretimit të kësaj Marrëveshjeje.
Kreu/Neni/Paragrafi/Nënparagrafi. Në këtë Marrëveshje, të gjitha referencat ndaj një “Kreu”, “Neni”, “Paragrafi” ose “Nënparagrafi” lidhen vetëm me Kreun, Nenin, Paragrafin dhe/ose Nënparagrafin përkatës të kësaj Marrëveshjeje, përveçse kur përcaktohet ndryshe.
Këtu. Fjalët, si “këtu”, “në vijim”, “i/e kësaj” dhe “sipas kësaj”, i referohen kësaj Marrëveshjeje në tërësi dhe jo thjesht një nënndarjeje ku gjenden këto fjalë, përveçse kur konteksti e kërkon ndryshe.
Përfshirë. Fjala “përfshirë”, ose ndonjë variant tjetër i saj, nënkupton “duke përfshirë, por pa kufizim” dhe nuk interpretohet si kufizim i asnjë deklarate të përgjithshme që e paraprin sa u përket pikave apo ngjarjeve konkrete ose të ngjashme që vijnë menjëherë pas saj.
Shtojcat. Shtojcat bashkëngjitur kësaj Marrëveshjeje interpretohen bashkërisht me dhe si pjesë thelbësore e kësaj Marrëveshjeje në të njëjtën masë si të ishin parashikuar fjalë për fjalë në këtë dokument.
Monedha e pagesës. Përveçse kur Legjislacioni i Zbatueshëm parashikon ndryshe, të gjitha pagesat e parashikuara në këtë Marrëveshje kryhen në monedhën EUR (euro). Në të gjitha rastet kur Legjislacioni i Zbatueshëm parashikon kryerjen e pagesës në LEK apo është e nevojshme të përcaktohet shuma e pagesës ose e një vlere të pretenduar, apo nëse është arritur apo tejkaluar një kufi ose prag monetar i parashikuar në këtë Marrëveshje dhe vlera e pagesave ose pretendimeve në fjalë është shprehur në LEK, shuma e pagesave/pretendimeve në fjalë të shprehura në LEK përllogaritet duke zbatuar kursin e këmbimit mesatar të Bankës Kombëtare të Shqipërisë në datën e kryerjes së pagesës/përcaktimit. Të gjitha pagesat e kryera nga QSh-ja kundrejt Investitorit Strategjik (duke përfshirë kapitalin në cash), kryhen në LEK.
Siguroj. Nëse ndonjë dispozitë në këtë Marrëveshje parashikon që një Aksionar do të sigurohet që diçka është bërë ose nuk është bërë, ky term “siguroj” ose “shkakton që të ndodhë”, do të interpretohet si një premtim detyrues i palës që e bën këtë premtim.
Persona, shoqëri. Referencat ndaj një “shoqërie” interpretohen si përfshirje e çdo shoqërie, korporate, organizate biznesi, ose një organi tjetër korporate, kudo dhe sido të jenë themeluar ose organizuar. Referencat ndaj një “Personi” interpretohen si përfshirje e çdo individi, firme, shoqërie, subjekti ligjor, fondi, fondacioni, trusti ose entiteti tjetër të ngjashëm, Entiteti Qeveritar ose sipërmarrjeje tjetër të përbashkët, shoqate apo partneriteti (pavarësisht nëse kanë ose jo personalitet juridik të veçantë).
Personat kontrollues dhe shoqëritë e kontrolluara. Një shoqëri është “filial” i një Personi tjetër (“personi kontrollues” i saj), nëse ky Person, drejtpërdrejt ose tërthorazi, përmes një ose më shumë shoqërivë të kontrolluara ose personave të tjerë kontrollues, e Kontrollon atë.
[bookmark: _Toc118221858]Dispozita të përgjithshme
[bookmark: _Toc118221859]Baza ligjore
Kjo Marrëveshje mbështetet, ndër të tjera, në dispozitat e Kodit Detar Shqiptar, Ligjit për Koncesionet, Ligjit nr. 9710, datë 10.04.2007 “Për portet turistike në Republikën e Shqipërisë” të ndryshuar, si dhe në Legjislacionin e Zbatueshëm. Për aq sa lejohet nga dispozitat e Legjislacionit të Zbatueshëm, kur kjo Marrëveshje parashikon ndryshe nga Legjislacioni i Zbatueshëm, atëherë do të mbizotërojnë dispozitat e kësaj Marrëveshjeje.
[bookmark: _Toc118221860]Marrëveshja Kuadër
Kjo Marrëveshje është plotësuese ndaj Marrëveshjes Kuadër. Në rast të ndonjë mospërputhjeje mes kësaj Marrëveshjeje dhe Marrëveshjes Kuadër, kjo e fundit do të mbizotërojë.
[bookmark: _Ref106717150][bookmark: _Toc118221861]Objekti i Marrëveshjes
0. Investitori Strategjik ka të drejtën ekskluzive të marrë në përdorim dhe të përdorë marinën me përdorim të shumëfishtë në territorin e përcaktuar sipas koordinatave të përfshira në Shtojcën 5 (Territori i Marinës) (referuar në vijim si “Marina”) dhe të zbatojë Master Planin e Marinës dhe Planin e Biznesit të Marinës në përputhje me Legjislacionin e Zbatueshëm dhe këtë Marrëveshje. 
0. Më konkretisht, Investitori Strategjik do të ketë të drejtën ekskluzive dhe detyrimin të:
1. financojë, projektojë, përmirësojë, ndërtojë, operojë, mirëmbajë dhe përdorë Marinën;
1. administrojë, operojë dhe mirëmbajë të gjitha Asetet Ekzistuese;
1. kryejë zhvillimet tregtare dhe/ose shërbimet në Marinë; 
1. zhvillojë marketingun dhe reklamat për Marinën;
1. lidhë marrëveshje me ofruesit e shërbimit palë të treta vendas dhe të huaj në përputhje me Legjislacionin e Zbatueshëm dhe Marrëveshjen Kuadër; dhe 
1. me përfundimin e Afatit, t’ja rikthejë MIE-së Marinën pa asnjë kundërshpërblim.
[bookmark: _Toc118221862]Shërbimet e Ofruara
0. MIE-ja i njeh Investitorit Strategjik të drejtën për të ofruar në Marinë, të gjitha llojet e shërbimeve si më poshtë:
parkim sezonal;
parkim i zgjatur dimëror;
parkim i zgjatur vjetor;
rimbushje me karburant;
shërbime mbështetëse të nevojshme për realizimin e Nënparagrafëve të mësipërm; dhe
çdo shërbim tjetër portual të përshtatshëm për Marinën sipas Legjislacionit të Zbatueshëm dhe në përputhje me objektin e Marrëveshjes (në vijim, (1) deri te (6) më lart, sipas shtesave ose ndryshimeve të mundshme në përputhje me Paragrafin (b) më poshtë, “Shërbimet”).
Për çdo shërbim shtesë që nuk përfshihet në Paragrafin (a) më sipër, i cili është një shërbim për të cilin në bazë të Legjislacionit të Zbatueshëm kërkohet të merret Leje nga MIE-ja, Investitori Strategjik do t’i drejtojë një kërkesë me shkrim MIE-së. Kjo e fundit do të shqyrtojë dhe japë përgjigje për kërkesën e Investitorit Strategjik brenda gjashtëdhjetë (60) ditëve.
[bookmark: _Ref110455409][bookmark: _Toc118221863]Deklarime të Palëve në lidhje me Marinën
0. Shtojca 6 (Protokolli i Dorëzimit të Marinës) e kësaj Marrëveshjeje përfshin protokollin e dorëzimit të Marinës, ku paraqitet një listë e detajuar e aseteve të përfshira në Marinë në Datën e Nënshkrimit (“Asetet Ekzistuese”).
0. Investitori Strategjik pranon se ka kryer kontrollin e duhur, ka vlerësuar Asetet Ekzistuese dhe pranon se ato janë në gjendje shumë të mirë pune.
Investitori Strategjik kupton dhe pranon se MIE-ja nuk garanton gjendjen e Marinës (përfshirë hapësirën mbi tokë dhe atë nëntokësore apo nëndetare) për sa u përket kushteve të cituara më poshtë dhe Investitori Strategjik pranon Marinën (përfshirë hapësirën mbi tokë dhe atë nëntokësore apo nëndetare) në gjendjen “siç është” dhe deklaron e pranon se:
(i) ka inspektuar Marinën dhe zonat përreth dhe është dakord me gjendjen ekzistuese për sa u përket kushteve fizike, morfologjike, gjeo-fizike, gjeologjike dhe sizmike (mbi dhe nëntokësore apo nëndetare);
(ii) është dakord lidhur me përshtatshmërinë klimatike, hidrologjike, gjeologjike, sizmike, etj. si dhe me kushtet e përgjithshme gjeofizike të Marinës dhe zonat përreth në të cilën ndodhet kjo sipërfaqe, me tokën dhe nëntokën, pjesën nënujore, relievin dhe natyrën dhe me natyrën e dizajneve, punëve dhe materialeve që kërkohen për përmbushjen e detyrimeve sipas kësaj Marrëveshjeje;
(iii) ka siguruar të gjithë informacionin e duhur lidhur me rreziqet, situatat apo problemet e papritura dhe të gjitha rrethanat që mund të ndikojnë apo cenojnë Marrëveshjen dhe të drejtat e saj, apo që mund ta pengojnë apo vonojnë atë në përmbushjen e detyrimeve sipas kësaj Marrëveshjeje. 
0. Investitori Strategjik nuk do të përdorë Marinën për qëllime të tjera shtesë të paparashikuara në këtë Marrëveshje, pa miratimin me shkrim të MIE-së.
MIE-ja garanton se Investitori Strategjik do të zotërojë dhe gëzojë i lirë dhe i qetë Marinën, përfshirë gjithë të drejtat që atij i lindin nga kjo Marrëveshje, nga çdo pretendim i të tretëve përgjatë gjithë Afatit.
[bookmark: _Ref118112258][bookmark: _Toc118221864]Tarifa Vjetore
0. [bookmark: _Ref118113169]Investitori Strategjik do t’i paguajë MIE-së një tarifë vjetore (“Tarifa”) të barabartë me dy (2) për qind të xhiros vjetore që Investitori Strategjik do të grumbullojë nga Marina, bazuar në pasqyrat financiare për çdo vit financiar, por gjithsesi jo më shumë se sa dyqind mijë euro (200.000 euro) në vit.
Detyrimi i Investitorit Strategjik për shlyerjen e Tarifës lidhur me Marinën do të zbatohet për çdo vit fiskal përgjatë Afatit. Pagesa e Tarifës kryhet çdo vit brenda dhjetë (10) Ditësh Pune nga miratimi i pasqyrave financiare të Investitorit Strategjik, në një llogari të përcaktuar me shkrim nga MIE-ja.
Tarifat e papaguara në datën e caktuar më sipër, do të paguhen pas kësaj date së bashku me një penalitet gjobor prej pesë(5) % për çdo ditë vonesë llogaritur mbi pjesën e papaguar. Nëse Investitori Strategjik nuk paguan për Tarifën për më shumë se gjashtë (6) muaj, Palët bien dakord që MIE-ja do të njoftojë ministrin përgjegjës për financat, urdhri i të cilit për arkëtimin e Tarifës përbën titull ekzekutiv dhe do të vihet në ekzekutim nga përmbaruesi gjyqësor.
[bookmark: _Toc118221865]Tarifat e Marinës
0. Pas përfundimit të Punimeve të Ndërtimit dhe përpara se Marina të deklarohet e hapur për trafik ndërkombëtar, Investitori Strategjik dorëzon tarifat e detajuara që do të zbatohen në Marinë, me qëllim miratimin e tyre nga MIE-ja. MIE-ja mund t’i drejtojë Investitorit Strategjik pyetje ose kundërshtime lidhur me tarifat e propozuara brenda njëzet (20) ditësh nga data e dorëzimit të tyre te MIE-ja nga Investitori Strategjik. Investitori Strategjik duhet t’i përgjigjet MIE-së brenda dhjetë (10) ditësh nga marrja e përgjigjes së MIE-së. MIE-ja duhet të vendosë nëse do të miratojë apo refuzojë tarifat e propozuara brenda një periudhe dhjetë (10) ditore nga marrja e sqarimeve nga ana e Investitorit Strategjik. Nëse MIE-ja nuk përgjigjet me vendim brenda kësaj kohe, tarifat e propozuara konsiderohen të miratuara. E njëjta procedurë zbatohet për të gjitha ndryshimet e propozuara të tarifave, përveç ndryshimeve të kryera sipas Paragrafit (b) në vijim. 
0. Tarifat e Marinës mund të rishikohen çdo vit, bazuar në normën e inflacionit, sipas formulës së paraqitur në Shtojcën 7 (Rishikimi i Tarifës). 
[bookmark: _Toc118221866]Garancia e Përmbushjes
[bookmark: _Ref118112726]Garancia e Përmbushjes. Me qëllim garantimin e përmbushjes së detyrimeve përkatëse sipas kësaj Marrëveshjeje, përpara Datës së Nënshkrimit, Investitori Strategjik i paraqet MIE-së një garanci përmbushjeje të pakthyeshme të pagueshme me kërkesë, në formën e një garancie bankare të pakushtëzuar (“Garancia e Përmbushjes”). Garancia e Përmbushjes do të jetë në vlerën e dy për qind (2%) të vlerës së investimit, në përputhje me Planin e Biznesit të Marinës.
Dispozitat mbi garancinë. Investitori Strategjik do të jetë përgjegjës për mbajtjen e vlefshmërisë së Garancisë së Përmbushjes përgjatë Afatit. Investitori Strategjik rinovon ose zëvendëson Garancinë e Përmbushjes të paktën dhjetë (10) ditë përpara përfundimit të afatit të Garancisë fillestare të Përmbushjes dhe do t’i paraqesë MIE-së dëshmi për këtë. Nëse Investitori Strategjik nuk dorëzon Garancinë e kërkuar të Përmbushjes, MIE-ja mund ta zgjidhë këtë Marrëveshje me shkak.
[bookmark: _Toc118221867]NDËRTIMI I MARINËS
[bookmark: _Ref106716828][bookmark: _Toc118221868]Dorëzimi tek Investitori Strategjik
[bookmark: _Ref106819850]Data e Dorëzimit të Marinës është data që përkon brenda tridhjetë (30) ditësh nga Data e Nënshkrimit.
[bookmark: _Toc118221869]Projektimi i ndërtimit
0. Investitori Strategjik do të siguron që investimi në Marinë do të jetë në përputhje me Master Planin e Marinës.
Investitori Strategjik, me shpenzimet dhe kostot e veta, do të përgatisë të gjitha projektet në përputhje me Kërkesat Teknike të Projektimit. 
Në veçanti, Investitori Strategjik do të kujdeset të kryejë investimet e duhura në fushat e mëposhtme:
(i) siguria detare;
(ii) teknologjia e administrimit portual;
(iii) infrastruktura e shërbimeve turistike;
(iv) ngritja e kapaciteteve vendore në shërbime.
Investitori Strategjik do të jetë përgjegjësi i vetëm për përputhshmërinë e projektit dhe skicave të Marinës dhe merr përsipër të shpërblejë çdo dëm të rrjedhur për gabime në projektim.
Investimi dhe Punimet e Ndërtimit nga Investitori Strategjik kryhen sipas Lejes së Ndërtimit.
[bookmark: _Toc118221870]Marrja e Lejeve
0. Brenda gjashtë (6) muajve nga Data e Nënshkrimit, Investitori Strategjik aplikon për Leje Ndërtimi lidhur me Marinën.
0. Investitori Strategjik dhe Aksionarët sigurojnë marrjen e Lejeve të Ndërtimit sa më parë në përputhje me Mekanizimin e Miratimit të Përshpejtuar dhe në përmbushje të kërkesave të Legjislacionit të Zbatueshëm. 
[bookmark: _Toc118221871]Fillimi i ndërtimit
Investitori Strategjik i fillon punimet ndërtimore brenda afateve të përshtatshme të parashikuara në Lejet e Ndërtimit, por në asnjë rast më vonë sesa gjashtë (6) muaj pas marrjes së Lejeve përkatëse të Ndërtimit dhe autorizimeve të nevojshme për zhvillimin e Marinës.
Investitori Strategjik do të punësojë/kontraktojë persona profesionalisht të aftë për ndërtimin dhe operimin e Marinës dhe do të sigurojë se të gjitha Punimet Ndërtimore do të kryhen në përputhje me Kërkesat Teknike të Projektimit dhe Kërkesat Teknike të Ndërtimit.
Investitori Strategjik do t’i japë përparësi sigurisë gjatë Punimeve të Ndërtimit me qëllim mbrojtjen e jetës, shëndetit dhe mjedisit.
Investitori Strategjik do të dorëzojë një raport gjashtëmujor mbi ecurinë e Punimeve të Ndërtimit ose të gjitha informacionet e nevojshme që mund të kërkohen nga MIE-ja.
[bookmark: _Ref109813779][bookmark: _Ref106717556][bookmark: _Toc118221872]Mbikëqyrja e Punimeve të Ndërtimit
0. Mbikëqyrja e Punimeve të Ndërtimit do të kryhet në përputhje me ligjin nr. 8402, datë 10.09.1998 “Për kontrollin dhe disiplinimin e punimeve të ndërtimit” të ndryshuar, si dhe aktet e tjera ligjore në fuqi për mbikëqyrjen e punimeve të ndërtimit. Mbikëqyrësi i Pavarur do të përzgjidhet nga Investitori Strategjik dhe do të përmbushë detyrat sipas kësaj Marrëveshjeje për periudhën nga Data e Dorëzimit deri pas tre (3) muajsh nga data e fillimit të Fazës së Operimit.
Të gjitha shpenzimet dhe kostot që kanë lidhje me Mbikëqyrësin e Pavarur do të mbulohen nga Investitori Strategjik.
Nëse MIE-ja, qoftë me iniciativën e saj bazuar në gjetje objektive, qoftë mbi bazën e një raporti me shkrim nga Investitori Strategjik, ka dyshime të arsyeshme të besojë se Mbikëqyrësi i Pavarur nuk po kryen detyrën e tij në përputhje me Marrëveshjen dhe në mënyrë profesionale, ka të drejtë t’i kërkojë Investitorit Strategjik ta pushojë atë dhe të zgjedhë një tjetër. Investitori Strategjik merr përsipër ta respektojë këtë kërkesë.
[bookmark: _Toc118221873]Pezullimi i Punimeve të Ndërtimit
0. Mbikëqyrësi i Pavarur ka të drejtë t’i kërkojë Investitorit Strategjik me shkrim (duke njoftuar dhe MIE-në) që të pezullojë plotësisht ose pjesërisht Punimet e Ndërtimit nëse, sipas gjykimit të arsyeshëm të Mbikëqyrësit të Pavarur, Punimet e Ndërtimit që janë kryer ose janë duke u kryer, nuk përputhen me Legjislacionin e Zbatueshëm dhe, veçanërisht, me Kërkesat Teknike për Projektimin dhe Kërkesat Teknike për Ndërtimin dhe/ose standardet e sigurisë. Njoftimi i Mbikëqyrësit të Pavarur duhet të përmbajë edhe pretendimet që ka dhe arsyet e kërkesës. Bazuar në raportin e Mbikëqyrësit të Pavarur, MIE-ja ka të drejtë të kërkojë që Investitori Strategjik të marrë masa të arsyeshme shtesë krahas atyre të kërkuara nga Mbikëqyrësi i Pavarur, dhe Investitori Strategjik ka detyrimin të respektojë kërkesën.
0. Investitori Strategjik, me marrjen e njoftimit sipas Paragrafit (a) më lart, pezullon Punimet e Ndërtimit ose një pjesë të tyre në mënyrën e përcaktuar nga Mbikëqyrësi i Pavarur dhe/ose MIE-ja dhe, pas kësaj, i paraqet Mbikëqyrësit të Pavarur dhe MIE-së masat korrigjuese për riparimin e defekteve të konstatuara.
0. Pas marrjes së masave të nevojshme dhe kërkesës me shkrim të Investitorit Strategjik për tërheqjen e pezullimit, Mbikëqyrësi i Pavarur dhe/ose MIE-ja, shqyrtojnë dhe marrin në konsideratë nëse masat korrigjuese të propozuara për zgjidhje janë zbatuar. Nëse Mbikëqyrësi i Pavarur dhe MIE-ja janë bindur se masat korrigjuese janë zbatuar në mënyrë të përshtatshme dhe kjo gjë është konfirmuar me shkrim, Mbikëqyrësi i Pavarur heq pezullimin me shkrim, jo më vonë se dhjetë (10) Ditë Pune nga data e marrjes së kërkesës së Investitorit Strategjik. Përndryshe, pezullimi i Punimeve të Ndërtimit vazhdon derisa të jenë zbatuar masat e nevojshme.
0. Në rast se MIE-ja është e pakënaqur me masat korrigjuese të zbatuara nga Investitori Strategjik, MIE-ja i paraqet Investitorit Strategjik dhe Mbikëqyrësit të Pavarur rekomandimet e saj për masa korrigjuese shtesë që duhet të ndërmerren nga Investitori Strategjik për riparimin e defekteve sipas rekomandimeve të MIE-së. Ndaj, pezullimi i Punimeve të Ndërtimit vazhdon derisa të jenë zbatuar masat e nevojshme të MIE-së. 
0. Investitori Strategjik, me marrjen e njoftimit sipas Paragrafit (d) më lart, i paraqet MIE-së masat korrigjuese shtesë për riparimin e defekteve që i janë bërë me dije nga MIE-ja.
0. Nëse MIE-ja është bindur se masat korrigjuese shtesë janë zbatuar në mënyrë të përshtatshme, MIE-ja heq pezullimin me shkrim jo më vonë sesa dhjetë (10) Ditë Pune nga data e marrjes së kërkesës së Investitorit Strategjik. Përndryshe, pezullimi i Punimeve të Ndërtimit vazhdon derisa të jenë zbatuar masat e nevojshme shtesë.
[bookmark: _Toc118221874]Përfundimi i zhvillimit të Marinës
0. Inspektimi nga MIE-ja. Të paktën dyzet e pesë (45) ditë përpara përfundimit të punimeve të ndërtimit, Investitori Strategjik i e njofton MIE-n për datën që synon të përfundojë ndërtimin dhe të fillojë Fazën e Operimit. Pas njoftimit, MIE-ja kryen inspektimin e Punimeve të Ndërtimit me qëllim sigurimin se projekti ka plotësuar Kërkesat Teknike për Projektimin, Kërkesat Teknike për Ndërtimin dhe standardet në përputhje me këtë Marrëveshje. Data dhe orari i kryerjes së inspektimit dhe testimeve shoqëruese, përcaktohet nga MIE-ja në marrëveshje me Investitorin Strategjik. Gjithashtu, MIE-ja dërgon dhe përfaqësuesit e vet për të asistuar gjatë testimeve. Me përfundimin e secilit test, MIE-ja i jep Investitorit Strategjik kopje të të gjitha të dhënave të testimit, duke përfshirë rezultatet analitike. Gjatë inspektimit dhe testimeve shoqëruese, Investitori Strategjik i mundëson MIE-së të gjithë asistencën e nevojshme për kryerjen e inspektimit. Në rast mosmarrëveshjesh lidhur me datën e kryerjes së inspektimit dhe/ose testimeve shoqëruese, ato do të fillojnë jo më herët se dhjetë (10) ditë nga data e njoftimit të dërguar nga Investitori Strategjik.
0. Certifikata e Përdorimit. Me përfundimin e punimeve të ndërtimit, Investitori Strategjik aplikon në Entitetin Qeveritar përkatës me qëllim marrjen e Certifikatës së Përdorimit që konfirmon përputhshmërinë me Legjislacionin e Zbatueshëm.
[bookmark: _Toc118221875]Ngritja e Shërbimit të Kontrollit Doganor dhe Shërbimeve të tjera
Pas Fazës së Ndërtimit, por përpara nisjes së Fazës së Operimit, MIE-ja, me kërkesë të Investitorit Strategjik, do të ndihmojë dhe asistojë me ngritjen dhe organizimin sa më parë të jetë e mundur të shërbimit të kontrollit kufitar dhe doganor dhe shërbimeve të tjera për zbatimin e Vendimit të Këshillit të Ministrave për shpalljen e hapjes së portit, në përputhje me Ligjin nr. 9251, datë 08.07.2004 “Kodi Detar i Republikës së Shqipërisë”, si dhe Ligjin nr. 9710, datë 10.04.2007 “Për portet turistike në Republikën e Shqipërisë”.
Shërbimi i kontrollit kufitar, dogana e Marinës, shërbimet policore dhe shërbimet e tjera shoqëruese, janë nën kontrollin e QSh-së. Investitori Strategjik ndërton dhe vendos në dispozicion infrastrukturën e nevojshme për zyrën e drejtorit të portit, policinë kufitare, organet doganore dhe institucionet e tjera të parashikuara në Master Planin e Marinës sipas Legjislacionit të Zbatueshëm.
[bookmark: _Toc118221876]Shërbimet komunale
MIE-ja do ta asistojë Investitorin Strategjik me ofrimin e aksesit në infrastrukturë dhe shërbime, duke përfshirë furnizimin me ujë, energji dhe telekomunikacionet e nevojshme për operimin, përdorimin dhe mirëmbajtjen e portit dhe Aseteve përkatëse në përputhje me Marrëveshjen, nga subjektet përkatëse gjatë Afatit.
Investitori Strategjik, me shpenzime të vetat, do të instalojë pajisje matjeje për matjen e konsumit të ujit dhe energjisë. MIE-ja nuk garanton cilësinë dhe sasinë e ujit dhe energjisë dhe nuk mban përgjegjësi për mosfurnizimin apo furnizimin e pamjaftueshëm të këtyre shërbimeve nga subjektet përkatëse. Investitori Strategjik, me shpenzim dhe risk të vetin, dhe në përputhje me Legjislacionin e Zbatueshëm, mund të gjejë zgjidhje alternative për kryerjen e shërbimeve të mësipërme.
Me qëllim shmangien e paqartësisë, lidhja me rrjetin elektrik, ujësjellësin dhe kanalizimet, etj. (shërbimet komunale), është detyrim i Investitorit Strategjik dhe jo i MIE-së apo ndonjë Entiteti Qeveritar tjetër. Investitori Strategjik, në përputhje me Legjislacionin e Zbatueshëm, do të lidhë kontratat përkatëse për këtë qëllim me subjektet private që ofrojnë këto shërbime.
[bookmark: _Toc118221877]OPERIMI I MARINËS
[bookmark: _Toc118221878]Detyrimet operacionale të Investitorit Strategjik
Krahas detyrimeve të tjera në këtë Marrëveshje, Investitori Strategjik administron, operon, mirëmban dhe riparon Marinën gjatë Fazës së Operimit, me shpenzime, kosto dhe me risk plotësisht të vetin, në përputhje me parashikimet e kësaj Marrëveshjeje, duke siguruar gjithë sa më poshtë vijon:
Nisja e menjëhershme e operacioneve. Investitori Strategjik nis menjëherë veprimtarinë e shfrytëzimit përkatës të Marinës pas shpalljes nga Këshilli i Ministrave se, Marina është e hapur për trafik ndërkombëtar.
Përdorimi optimal i Marinës. Investitori Strategjik siguron se Shërbimet që do të ofrohen në kuadër të kësaj Marrëveshjeje, respektojnë standardet e përdorimit dhe mirëmbajtjes, si dhe standardet e sigurisë detare në përputhje me Legjislacionin e Zbatueshëm. Investitori Strategjik siguron se do t’i kryejë Shërbimet, të cilat është autorizuar t’i ofrojë sipas kësaj Marrëveshjeje, me standarde të larta dhe në përputhje me Praktikat e Mira të Industrisë.
Punësimi i stafit. Investitori Strategjik punëson staf të kualifikuar dhe të aftë me qëllim përmbushjen e objektit të Marrëveshjes. Kushtet e punësimit mund të përcaktohen sipas nevojave të Investitorit Strategjik, por do të jenë në përputhje me Legjislacionin e Zbatueshëm dhe Investitori Strategjik mbart të gjithë përgjegjësinë sa i përket kësaj. I gjithë dokumentacioni i kërkuar lidhur me punësimin e stafit të huaj plotësohet dhe përgatitet përpara punësimit ose kontraktimit të stafit në fjalë. Me qëllim shmangien e dyshimit, mospërgatitja e dokumentacionit në përputhje me Legjislacionin e Zbatueshëm nuk përbën Forcë Madhore. Të gjithë punonjësit në Marinë janë nën përgjegjësinë e Investitorit Strategjik.
Mbajtja e përshtatshme e regjistrave dhe raportimi. Investitori Strategjik siguron ruajtjen e përshtatshme të të dhënave/regjistrave, llogarive lidhur me përdorimin e Marinës dhe ofrimin e Shërbimeve. Krahas kësaj, Investitori Strategjik siguron të mbajë dhe ruajë libra, llogari dhe të dhëna financiare të sakta që dokumentojnë operacionet e biznesit të Marinës, si dhe dorëzon raporte përmbledhëse tremujore dhe vjetore te MIE-ja lidhur me qarkullimin e mjeteve lundruese dhe taksat ose siç mund të kërkohet nga MIE-ja. 
Respektimi i Ligjit. Merr, mban të vlefshme dhe respekton të gjitha Lejet dhe Legjislacionin e Zbatueshëm, duke përfshirë, por pa u kufizuar, ato lidhur me sigurinë e pontileve, platformave, objekteve të brendshme (ujore dhe tokësore) të mjedisit dhe sigurisë në punë. Investitori Strategjik zbaton rreptësisht Rregulloren për Përdorimin dhe Menazhimin e Portit Turistik, pasi të ketë marrë miratimin e MIE-së, për sa i përket tekstit të përmbajtur në të.
Bashkëpunimi me Organet Ligjzbatuese. Investitori Strategjik njofton menjëherë Entitetet Qeveritare kompetente për çdo shkelje të Legjislacionit të Zbatueshëm në Marinë, duke përfshirë, por pa kufizim, shkeljet nga palët e treta. Krahas kësaj, Investitori Strategjik parandalon vetë, dhe nëse nevojitet, përmes asistencës nga organet ligjzbatuese, shkeljet ose përdorimin e paautorizuar të Marinës.
Sistemet dhe rrjeti kompjuterik. Investitori Strategjik instalon, përdor, mirëmban sistemin dhe rrjetin kompjuterik (duke përfshirë sistemin e shkëmbimit të të dhënave dhe komunikimit me zyrën e drejtorit të portit dhe organet kompetente) duke ndjekur të gjitha protokollet që përcaktohen nga MIE-ja sipas rastit. Investitori Strategjik siguron se do të ketë të gjitha të drejtat e pronësisë intelektuale (sipas rastit), duke përfshirë licensat e posaçme lidhur me pajisjet harduer dhe programet kompjuterike (softuerët) të përdorura gjatë kësaj Marrëveshjeje.
Çështjet e sigurisë. Sa u përket çështjeve të sigurisë në Marinë, Investitori Strategjik zbaton rreptësisht kërkesat e zbatueshme të Ligjit nr. 68/2013, datë 31.10.2013 “Për sigurinë në anije dhe në porte”, dhe aktet nënligjore në zbatim të tij.
Emergjencat. Investitori Strategjik minimizon qarkullimin në rast aksidentesh ose incidentesh që cenojnë sigurinë në Marinë duke vepruar me shpejtësi dhe me gatishmëri, duke mbajtur dhe kontakte me shërbimet e emergjencës së MIE-së ose të Entiteteve të tjera Qeveritare.
Burimet rezervë. Investitori Strategjik mban në gatishmëri të gjitha burimet e arsyeshme financiare, teknike, teknologjike, administrative dhe të tjera, për përdorimin, mirëmbajtjen, riparimin dhe zëvendësimin në kohën e duhur të aseteve të Marinës që mund të jenë dëmtuar.
Mosdiskriminimi. Përveçse në rast emergjence, do të përdorë dhe administrojë infrastrukturën dhe Shërbimet, sipas parimit “kush vjen i pari, shërbehet i pari” dhe parimit të mosdiskriminimit.
[bookmark: _Toc118221879]Mirëmbajtja dhe riparimet 
Mirëmbajtja dhe riparimet në përgjithësi. Investitori Strategjik, me kosto dhe shpenzime të vetat:
(i) mirëmban Marinën dhe Asetet në përputhje me Legjislacionin e Zbatueshëm, parashikimet e kësaj Marrëveshjeje dhe Praktikat e Mira të Industrisë, me synimin e ofrimit të standardeve optimale të shërbimit dhe për të siguruar se Marina dhe Asetet i transferohen MIE-së pas përfundimit të Afatit në kushte optimale.
(ii) riparon Marinën dhe Asetet sipas nevojës, duke siguruar funksionim të vazhdueshëm të Marinës dhe ofrim të pandërprerë Shërbimesh sipas parashikimeve të Legjislacionit të Zbatueshëm.
Detyrimet për mirëmbajtje specifike. Investitori Strategjik: 
kryen vendosjen dhe mirëmbajtjen e pikave hyrëse, sinjalistikës detare, ankorimit dhe lundrimit të sigurt të mjeteve lundruese deri në zonën e ankorimit.
mirëmban kanalet hyrëse brenda parametrave të parashikuar në Shtojcën 8 (Parametrat e Kanaleve Hyrëse), duke siguruar lundrimin e sigurt të mjeteve lundruese përmes garantimit se niveli i ujit në platformë dhe/ose në pontile, është në nivelin e duhur për të siguruar ankorimin dhe qëndrimin e sigurt të mjeteve lundruese;
mban dhe siguron thellësi të përshtatshme të basenit, sipas kërkesave të thellësisë të përcaktuara në Shtojcën 9 (Kërkesat e Thellësisë);
kryen mirëmbajtjen dhe operacionet kryesore përgjatë platformës së ankorimit, me qëllim mbajtjen e niveleve të shfrytëzimit të portit, brenda parametrave të përcaktuar në Marrëveshje.
0. Angazhimi për mirëmbajtjen. Gjatë Fazës së Operimit të Marinës, Investitori Strategjik mban Asetet në gjendje pune optimale, duke siguruar menazhim efikas dhe profesional të Marinës. 
Raporti i mirëmbajtjes vjetore. Brenda datës 20 janar të çdo viti, Investitori Strategjik i dorëzon MIE-së një raport vjetor të detajuar ku përcaktohen riparimet dhe punimet e mirëmbajtjes që janë kryer dhe niveli i kostove dhe shpenzimeve për mirëmbajtjen dhe riparimin, duke vërtetuar çdo vit se është arritur niveli i angazhimit financiar të kërkuar për këtë qëllim, në përputhje me këtë Paragraf. 
Transferimi i Makinerive dhe Pajisjeve. Investitori Strategjik transferon të gjitha Makineritë dhe Pajisjet në gjendje të mirë pune dhe pa asnjë defekt dhe në përputhje me Legjislacionin e Zbatueshëm.
[bookmark: _Ref109819036][bookmark: _Ref118213553][bookmark: _Toc118221880]TRANSFERIMI I MARINËS
[bookmark: _Ref109814911][bookmark: _Toc118221881]Transferimi në përfundim të Afatit
0. Fillimi i Transferimit. Në (dymbëdhjetë) 12 muajt e fundit të Afatit, sipas Marinës përkatëse, Investitori Strategjik do të ofrojë përmbushjen e detyrimeve të dorëzimit, siç jepen me poshtë, do të bashkëpunojë me MIE-në dhe do t’i sigurojë kësaj (ose ndonjë pale të tretë të caktuar nëpërmjet saj) të gjithë aksesin dhe informacionin, siç mund të kërkohet ose është e nevojshme për të marrë në ngarkim operimin e Marinës përkatëse, si dhe të çdo pajisjeje elektromekanike dhe kompjuterike që i shërbejnë funksionimit normal të kësaj Marine. Brenda një periudhe kohe të arsyeshme para mbarimit të Afatit, Palët do të takohen periodikisht me qëllim që të bien dakord për procedurat e detajuara të dorëzimit, duke përfshirë zërat e caktuara më poshtë.
(i) Menjëherë pas mbarimit të Afatit:
Marina duhet të jenë në një gjendje funksionale dhe kushte optimale pune,  pastërtie dhe pamjeje, duke marrë parasysh periudhën e shërbimit, vjetërsinë, “wear and tear”, amortizimin e arsyeshëm, dhe brenda parametrave teknike për një funksionim normal në përputhje me destinacionin e saj;
të drejtat e Investitorit Strategjik do të mbarojnë automatikisht dhe posedimi i Marinës dhe Aseteve përkatëse, duke përfshirë, por pa kufizim, të pajisjeve elektromekanike dhe kompjuterike në lidhje me të, do t’i transferohet MIE-së, dhe Investitori Strategjik nuk do të ketë më të drejta t’i përdorë dhe gëzojë ato;
të gjitha kostot, pa asnjë përjashtim, në lidhje me mbarimin automatik të të drejtave të Investitorit Strategjik, me transferimin e pronësisë së Marinës, pajisjeve elektromekanike dhe kompjuterike dhe me dorëzimin e tyre siç përcaktohet më sipër, do t’i ngarkohen dhe do të përballohen vetëm nga Investitori Strategjik;
Investitori Strategjik do t’i transferojë menjëherë MIE-së, në masën që ende nuk është transferuar, në çdo rast së bashku me detyrimet përkatëse të lindura gjatë rrjedhës së zakonshme të biznesit, duke filluar që nga data e dorëzimit, të gjitha të drejtat e tij, titujt dhe interesat për Marinën dhe asetet e tij (duke përfshirë, por pa u kufizuar, pajisjet elektromekanike dhe kompjuterike dhe gjithçka që përfshihet në to), të lira nga çdo detyrim apo barrë, duke përfshirë:
të gjitha pjesët e këmbimit që janë pjesë e inventarit të Marinës dhe që i mundësojnë asaj vazhdimësinë e operimit të pandërprerë për një periudhë të paktën gjashtë (6) mujore;
të gjithë pronën e trupëzuar;
të drejtat e pronësisë intelektuale që mbaheshin nga Investitori Strategjik ose shoqëritë e kontrolluara prej tij (ato që burojnë nga pronësia, nga ndonjë licensë ose nga ndonjë burim tjetër), në masën që këto kërkohen në mënyrë të arsyeshme për shfrytëzimin e Marinës përkatëse dhe të pajisjeve elektromekanike dhe kompjuterike;
të gjitha ndërtimet dhe pjesët e lidhura pazgjidhmërisht me to;
librat apo dokumentet e të dhënave të kompjuterizuara ose jo, të dhënat, dosjet dhe informacionin, vizatimet, rezultatet e testeve, dokumentet;
të gjitha garancitë e pajisjeve elektromekanike dhe kompjuterike, materialeve dhe punimeve;
të gjitha të drejtat kontraktore, duke përfshirë: qiratë dhe policat dhe të gjitha punimet në proces (duke përfshirë Punimet e Ndërtimit, nëse ka) në bazë të kontratave me shitës, furnitorë, kontraktorë dhe nënkontraktorë;
kontratat e licensës për përdorimin e programeve kompjuterike, të cilat duhet të parashikojnë zëvendësimin e Investitorit Strategjik nga MIE-ja në masën që këto kërkohen në mënyrë të arsyeshme për shfrytëzimin e Marinës përkatëse dhe të pajisjeve elektromekanike edhe kompjuterike, duhet të jenë të vlefshme për të paktën gjashtë (6) muaj pas përfundimit të Afatit dhe të lejojnë përdorimin e tyre nga MIE-ja. Në çdo rast Investitori Strategjik garanton MIE-në se do të ketë akses të qetë në bazën e të dhënave të mjeteve lundruese;
të gjitha të drejtat në lidhje me çdo shumë sigurimi për t’u paguar në emër dhe për llogari të Investitorit Strategjik, por e papaguar në Datën e Zgjidhjes së kësaj Marrëveshjeje, në lidhje me të drejtat, titujt dhe interesat e Investitorit Strategjik në projektin e Marinës;
Investitori Strategjik do të kryejë të gjitha veprimet e nevojshme për të zbatuar çdo transferim të parashikuar në këtë Nen, duke përfshirë nënshkrimin e çdo dokumenti të kërkuar, si dhe lidhjen me MIE-në të çdo akti, kontrate ose marrëveshjeje të nevojshme dhe pa asnjë kosto ose shpenzim për MIE-në (përveç siç parashikohet shprehimisht në Paragrafin më poshtë); dhe
Investitori Strategjik do të ndihmojë MIE-në për identifikimin dhe marrjen e çdo autorizimi të tillë, duke përfshirë dhënien e ndihmës së arsyeshme në përgatitjen e kërkesave në lidhje me to.
(ii) Në rast zgjidhjeje para Afatit të kësaj Marrëveshjeje, kërkesat e Nënparagrafit (i) të këtij Neni, do të zbatohen mutatis mutandis edhe për këto raste.  
(iii) MIE-ja bie dakord dhe merr përsipër që brenda pesëmbëdhjetë (15) ditëve nga transferimi i të drejtave dhe titujve në lidhje me Asetet dhe dorëzimin e dokumenteve përkatëse siç është parashikuar në Paragrafët me lart, ai do të lëshojë certifikatën e pranimit të dorëzimit të objektit të kësaj Marrëveshjeje. Investitori Strategjik duhet t’i dorëzojë këto asete në gjendje funksionale. 
Rakordimi i detyrimeve të ndërsjella në rast të përfundimit të Afatit. Në fund të Afatit Investitori Strategjik dhe MIE-ja do të ulen në bisedime dypalëshe sipas përcaktimeve të kësaj Marrëveshjeje mbi rakordimin e detyrimeve të ndërsjella mes Palëve. Për shmangien e dyshimit, në rast se Afati do të rinovohet/shtyhet për një periudhë shtesë dhe Investitori Strategjik do të vijojë të jetë përdoruesi i Marinës, Paragrafët (a) dhe (b) të Nenit 5.01 (Transferimi në fund të Afatit), do të shtyhen në të njëjtin afat kohor të rinovimit/shtyrjes së Afatit dhe do të zbatohen në 12 (dymbëdhjetë) muajt e fundit të Afatit të rinovuar të Marrëveshjes, sipas Marinës përkatëse.
Risku. Deri në transferimin e plotë në përputhje me këtë Nen, risku do të jetë tërësisht tek Investitori Strategjik, përveç transferimit të vonuar për shkaqe që i atribuohen MIE-së, rast në të cilin risku do t’i kalojë kësaj të fundit nga data e përfundimit të Afatit.
[bookmark: _Toc118221882]DEKLARIMET, TË DREJTAT DHE DETYRIMET E PALËVE
[bookmark: _Toc118221883]Të drejtat dhe detyrimet e përgjithshme 
0. Investitori Strategjik ka të drejtën dhe detyrimin ekskluziv:
të hartojë dokumentet e projektit përfundimtar të Marinës;
të realizojë punimet sipas projektit përfundimtar të projektzbatimit pas miratimit nga MIE-ja;
të sigurojë financimin për zbatimin e projektzbatimit; si dhe
të realizojë operimin dhe mirëmbajtjen e Marinës (në shkallën e përcaktuar në këtë Marrëveshje) si dhe projektzbatimin e miratuar nga MIE-ja, i cili është hartuar në bazë të projektit të Marinës, pjesë e kësaj Marrëveshjeje.
të marrë masa për të garantuar sigurinë e territorit ku do të ushtrojë veprimtarinë e vet dhe ofrojë Shërbimet;
të kryejë, me shpenzime dhe kosto të veta, punimet shtesë që mund të nevojiten për korrigjimin e defekteve të konstatuara nga MIE-ja dhe për të siguruar përfundimin në kohën e duhur të Projektit dhe Shërbimeve sipas parashikimeve të kësaj Marrëveshjeje;
të mbulojë të gjitha kostot dhe shpenzimet e nevojshme për riparimet ose zëvendësimet e pajisjeve të përdorura për përmbushjen e Marrëveshjes;
të mbulojë të gjitha shpenzimet ose kostot lidhur me kompensimin për dëmet që mund të shkaktohen me kalimin e kohës ndaj palëve të treta nga Investitori Strategjik ose për dëmet për të cilat Investitori Strategjik mban përgjegjësi kundrejt palëve të treta.
MIE-ja: (i) do t’i vendosë në dispozicion Investitorit Strategjik të gjitha informacionet, dokumentacionet, vlerësimet dhe projektidenë e nevojshme për qëllimet e ndërtimit, përfundimit, operimit dhe mirëmbajtjes së Marinës dhe të hartimit të projektzbatimit, (ii) do të plotësojë të gjitha detyrimet e parashikuara në këtë Marrëveshje, si dhe (iii) do të angazhohet t’i japë Investitorit Strategjik të gjithë asistencën e duhur në pajisjen e tij me Lejet e aplikimit dhe/ose marrja e të cilave i takojnë këtij të fundit sipas legjislacionit në fuqi.
[bookmark: _Toc118221884] E drejta e nënkontraktimit
0. Investitori Strategjik ka të drejtë të lidhë nënkontrata për zbatimin e Punimeve të Ndërtimit dhe çdo lloj kontrate tjetër, me qëllim realizimin e objektit të kësaj Marrëveshjeje. Në të gjitha kontratat, Investitori Strategjik është i detyruar të respektojë kushtet e kësaj Marrëveshjeje dhe kufizimet e Marrëveshjes Kuadër.
Investitori Strategjik është përgjegjës për përmbushjen e detyrimeve të tij sipas kësaj Marrëveshjeje, pavarësisht faktit nëse Punimet e Ndërtimit apo mirëmbajtjes janë realizuar nga vetë ai ose nënkontraktorët e ndërtimit apo mirëmbajtjes.  
[bookmark: _Toc118221885]E drejta e monitorimit nga MIE-ja
Në çdo kohë gjatë Fazës së Ndërtimit si dhe gjatë Fazës së Operimit, MIE-ja (duke përfshirë përfaqësuesit ose ekspertët e caktuar) ose sipas rastit Entiteti Qeveritar përkatës përgjegjës për portet, duke bërë njoftim paraprak të arsyeshëm dhe pa cenuar veprimtarinë e Investitorit Strategjik, mund t’i bëjë kontrolle Investitorit Strategjik, duke përfshirë kontrollin e cilësisë së punimeve të ndërtimit në Marinë, të cilësisë së ofrimit të shërbimeve dhe të standardeve të punës, cilësisë së riparimeve dhe mirëmbajtjes së Aseteve, gjithmonë në përputhje me Legjislacionin e Zbatueshëm, këtë Marrëveshje dhe Praktikat e mira të Industrisë. Investitori Strategjik i ofron MIE-së çdo bashkëpunim që mund të kërkohet nga ky i fundit në mënyrë të arsyeshme (të tillë si ai i ofrimit të të dhënave sipas kërkesës, dhe për t’i dhënë mundësi MIE-së të marrë pjesë në monitorimin e ecurisë së punëve etj). MIE-ja e informon Investitorin Strategjik për rezultatet e këtyre kontrolleve.
[bookmark: _Toc118221886]E drejta e ndërhyrjes nga MIE-ja
Nëse Autoriteti Kontraktor ka të dhëna të arsyeshme se ekziston:
0. një rrezik serioz për jetën apo shëndetin dhe sigurinë e Personave apo sigurinë e Marinës;
një rrezik serioz ndaj pronës apo mjedisit; 
një shpërdorim të detyrës së parashikuar nga Legjislacioni i Zbatueshëm; ose
një rast të fatkeqësisë natyrore ose fatëkeqësive të tjera sipas Legjislacionit të Zbatueshëm;
rreziqe të cenimit të sigurisë kombëtare;
në lidhje me Punimet e Ndërtimit, Fazën e Operimit dhe mirëmbajtjen e Marinës ose ofrimin e shërbimeve, MIE-ja ka të drejtë të ndërhyjë në mënyrë të arsyeshme në Punimet e Ndërtimit, Fazën e Operimit të Marinës ose ofrimin e shërbimeve për të larguar një rrezik të tillë, duke lajmëruar më parë Investitorin Strategjik sa më shpejt të jetë e mundur përpara ndërhyrjes. 
[bookmark: _Ref118112544][bookmark: _Toc118221887]Deklarime dhe garanci të Palëve
0. [bookmark: _Ref118112958]Palët janë themeluar, vazhdojnë të ekzistojnë, kanë tagër dhe zotësi të plotë juridike, nuk kanë hyrë në procedurë falimentimi, si dhe kanë përmbushur detyrimet ligjore në përputhje me Legjislacionin e Zbatueshëm. Palët zotërojnë të gjitha licensat, lejet, autorizimet dhe aprovimet e nevojshme që i duhen që të ushtrojnë veprimtarinë e tyre siç po e ushtrojnë, përveç atyre licensave, lejeve, autorizimeve dhe aprovimeve, mungesa e të cilave, veç e veç apo në tërësi, nuk kanë pasur dhe nuk pritet që në mënyrë të arsyeshme të kenë një ndikim përkeqësues thelbësor në aftësinë për të përmbushur detyrimet sipas kësaj Kontrate.
Secila nga Palët ka tagër dhe zotësi të plotë juridike për të nënshkruar këtë Marrëveshje dhe për të kryer transaksionet e përmendura në të. Nënshkrimi i Marrëveshjes, dorëzimi i Marrëveshjes së nënshkruar Palës tjetër si dhe kryerja e transaksioneve të përmendura në këtë Marrëveshje, janë të autorizuara në mënyrë të rregullt nga të gjitha aktet e nevojshme të secilës prej Palëve. Secila nga Palët e ka nënshkruar dhe ia ka dorëzuar Palës tjetër këtë Marrëveshje të nënshkruar sipas rregullave dhe kjo Marrëveshje përbën detyrim të vlefshëm, të ligjshëm, të detyrueshëm dhe të zbatueshëm të secilës Palë në përputhje me kushtet dhe detyrimet që përmban Marrëveshja dhe Legjislacioni i Zbatueshëm.
Nënshkrimi i kësaj Marrëveshjeje nga secila nga Palët, si dhe kryerja e transaksioneve të përmendura në të dhe zbatimi i kushteve dhe detyrimeve të saj nuk shkaktojnë ndonjë shkelje, apo nuk shkaktojnë nevojën që të ushtrohet e drejta për të përfunduar, anuluar, apo për të përshpejtuar plotësimin e ndonjë detyrimi, nuk sjellin humbje të përfitimeve thelbësore për shkak të konfliktit me ndonjë dispozitë të: (i) dokumenteve të themelimit të Palëve, (ii) marrëveshjeve, licensave apo çfarëdo prej angazhimeve të tjera të detyrueshme ligjore ku secila nga Palët është palë, (iii) ndonjë urdhër apo vendim gjykate (në vijim “Gjykim”) ose (iv) Legjislacionin e Zbatueshëm, përveçse në rastet e dispozitave (ii) dhe (iii) më sipër, kur individualisht ose në tërësi nuk kanë patur dhe nuk pritet që në mënyrë të arsyeshme të kenë një ndikim përkeqësues thelbësor mbi Palën përkatëse. Secilës nga Palët nuk i kërkohet të marrë, apo të aplikojë për të marrë, ndonjë leje, aprovim, licensë, urdhër, apo autorizim nga ndonjë Entitet Qeveritar lidhur me nënshkrimin, dorëzimin si dhe përmbushjen e detyrimeve të kësaj Marrëveshjeje, përveç atyre aprovimeve apo autorizimeve që janë specifikuar shprehimisht në këtë Marrëveshje.
As kjo Marrëveshje as ndonjë deklaratë, raport, ose dokument i shkruar, i përgatitur dhe i paraqitur, ose që duhet përgatitur dhe paraqitur nga secila nga Palët, sipas kësaj Marrëveshjeje ose në lidhje me transaksionet e kryera si pasojë e saj, nuk përmban ndonjë deklarim, apo nuk lë pa përmendur fakte thelbësore të domosdoshme, prania ose mungesa e të cilave do t’i bënte këto deklarata, raporte apo dokumente të pasakta apo të pavërteta.
Secila nga Palët nuk ka dijeni që ndonjë nga deklarimet, garancitë apo premtimet e bëra nga vetë Pala apo nga Pala tjetër në këtë Marrëveshje, mund të mos jenë të vërteta apo të sakta.
Secila nga Palët nuk ka dijeni për ndonjë shkak që mund të sjellë pavlefshmërinë e Marrëveshjes apo të ndonjë Neni të saj.
Secila nga Palët deklaron se në dijeninë e saj nuk ka asnjë Gjykim, veprim, procedurë apo hetim në ndonjë gjykatë apo institucion tjetër: (i) që mund ta ndalojë atë të nëshkruajë këtë Marrëveshje, (ii) që ka qëllim ndalimin e kryerjes së veprimeve që janë objekt i kësaj Marrëveshjeje, ose (iii) që mund të ndalojë apo që mund të ndikojë thelbësisht dhe negativisht në përmbushjen e detyrimeve të një Pale sipas kësaj Marrëveshjeje, ose vlefshmërinë dhe zbatueshmërinë e saj.
[bookmark: _Toc118221888]Premtimet e Palëve
0. Palët premtojnë dhe marrin përsipër që të bashkëpunojnë me njëra-tjetrën gjatë gjithë kohës në mirëbesim, si dhe do të sigurohen dhe do të bëjnë të mundur që punonjësit apo konsulentët e tyre të bashkëpunojnë me njëri-tjetrin në mirëbesim, dhe të kryejnë të gjitha veprimet, si dhe të ndërmarrin të gjitha hapat e mundshëm dhe që janë të nevojshëm për, ose lidhur me, vënien në zbatim dhe plotësimin e detyrimeve dhe kushteve të kësaj Marrëveshjeje, përfshirë, pa u kufizuar, të nënshkruajnë dokumente të tjera të nevojshme për të kryer e dhënë fuqi të plotë parashikimeve të kësaj Marrëveshjeje dhe qëllimeve të Palëve të pasqyruara në të.
Palët premtojnë dhe marrin përsipër që do të veprojnë gjithmonë në mënyrë të arsyeshme dhe në përputhje me Legjislacionin e Zbatueshëm gjatë ushtrimit të të drejtave apo diskrecionit që u është dhënë nga kjo Marrëveshje.
[bookmark: _Toc118221889]Dhënia e Informacionit nga MIE-ja
MIE-ja brenda mundësisë së saj, ka vënë në dispozicion të Investitorit Strategjik materiale, dokumente dhe të dhëna të caktuara të lidhura me projektin dhe Marinën, të dhëna për trafikun, parashikime dhe çështje të tjera, të cilat lidhen ose mund të lidhen me projektin dhe Marinën.
MIE-ja bën përpjekjet e saj të arsyeshme për të vënë në dispozicion të Investitorit Strategjik çdo material tjetër, që mund të bjerë në dorë të saj gjatë Afatit dhe që është i llojit që do të ishte bërë i njohur në rast se do të ekzistonte në kohën e vënies në dispozicion të të dhënave të disponueshme (sipas Paragrafit (a) më sipër) dhe që ka efekt për zbatimin e Marrëveshjes nga Investitori Strategjik. Materiale të tilla shtesë konsiderohen të dhëna të vëna në dispozicion në kohën kur jepen (por jo më parë).
[bookmark: _Toc118221890]RASTET E MOSPËRMBUSHJES
[bookmark: _Ref106717485][bookmark: _Ref109813740][bookmark: _Ref109816169][bookmark: _Toc118221891]Rastet e Mospërmbushjes nga Investitori Strategjik
Secili prej rasteve të mëposhtme do të përbëjë një “Rast Mospërmbushjeje nga Investitori Strategjik”:
0. mospërmbushje nga Investitori Strategjik, thelbësisht, të Kërkesave Teknike për Projektimin dhe Kërkesave Teknike për Ndërtimin, si dhe për ofrimin e shërbimeve;
Investitori Strategjik braktis Marinën (qoftë gjatë fazës së ndërtimit ose gjatë Fazës së Operimit);
mospagimi nga Investitori Strategjik i dëmeve brenda periudhave kohore të specifikuara këtu apo moskryerja në afat e çdo lloj pagese a dëmshpërblimi tjetër sipas kësaj Marrëveshjeje;
dështimi i Investitorit Strategjik për të përmbushur ose heqja dorë nga çdo detyrim i tij i përcaktuar në një Marrëveshje tjetër apo nën-kontrata, të cilat kanë dëmtuar ose mund të dëmtojnë projektin/infrastrukturën dhe shërbimet e projektit në mënyrë serioze dhe të pakthyeshme;
mospërmbushje e Rregullores së Përdorimit dhe Menazhimit të Marinës, e cila ka ndikuar ose mund të ndikojë në projektin/infrastrukturën dhe shërbimet e projektit në mënyrë serioze dhe të pakthyeshme;
mosmbajtja e Garancisë së Përmbushjes në përputhje me parashikimet në këtë Marrëveshje;
shkelja e ndonjë prej deklarimeve të bëra nga Investitori Strategjik në këtë Marrëveshje, duke përfshirë, por pa u kufizuar Nenin 2.05 (Deklarimet e Palëve lidhur me Marinën) dhe Nenin 6.05 (Deklarime dhe Garanci të Palëve);
falimentimi apo paaftësia paguese e Investitorit Strategjik;
Vendosja e një Barre mbi Marinën ose Aseteve përkatëse;
Investitori Strategjik ndërmerr hapa për të revokuar/përfunduar këtë Marrëveshje pa pasur të drejtën për ta bërë një gjë të tillë siç është parashikuar shprehimisht në Marrëveshje;
shkelje tjetër e kësaj Marrëveshjeje, që për nga natyra dhe pasojat e saj është thelbësore, pavarësisht nëse është përcaktuar ose jo shprehimisht si e tillë në këtë Marrëveshje, e konstatuar nga MIE-ja, por duke përjashtuar rastin e Forcës Madhore;
shkelja e Legjislacionit të Zbatueshëm;
çdo shkelje thelbësore e Marrëveshjeve të tjera të Transaksionit.
[bookmark: _Ref118116479][bookmark: _Toc118221892] Rastet e Mospërmbushjes nga MIE-ja
Secili prej rasteve të mëposhtme do të përbëjë një “Rast Mospërmbushjeje nga MIE-ja”:
0. mosdhënia në afat dhe pa shkak të arsyeshëm të Lejeve që janë në përgjegjësi të MIE-së, ose kryerja apo moskryerja e një veprimi në kompetencë të saj që cenon veprimtarinë e Investitorit Strategjik nga MIE-ja, pas plotësimit të dokumentacionit të plotë dhe brenda afatit nga Investitori Strategjik;
çdo shkelje e kësaj Marrëveshjeje që për nga natyra dhe pasojat e saj është thelbësore, pavarësisht nëse është përcaktuar ose jo shprehimisht si e tillë në të, përjashtuar Rastet e Forcës Madhore;
çdo shkelje thelbësore e Marrëveshjeve të Transaksionit.
[bookmark: _Ref106717283][bookmark: _Toc118221893]Ndreqja e Rasteve të Mospërmbushjes
0. Secila prej Palëve duke ushtruar të drejtën që i jep ky Nen, do t’i dërgojë Palës tjetër një njoftim me shkrim, duke i shpjeguar me hollësi shkakun e mospërmbushjes dhe do t’i propozojë bisedime mes Palëve për të gjetur mundësitë e kapërcimit të këtij shkaku (“Njoftimi për Bisedime”).
Me të marrë Njoftimin për Bisedime, secila nga Palët, brenda një afati jo më të gjatë se gjashtëdhjetë (60) ditë (“Periudha e Bisedimeve”), ose për sa kohë Palët kanë rënë dakord, Palët do të ulen në bisedime për të arritur një marrëveshje të shkruar me qëllim që të zgjidhin rastin e mospërmbushjes. Palët zhvillojnë negocime në mirëbesim dhe Investitori Strategjik kryen veprimet korrigjuese të nevojshme sapo të jetë e mundur. Me arritjen e marrëveshjes, Pala në mospërmbushje do të kryejë të gjitha veprimet e rëna dakord për përmbushjen e Marrëveshjes brenda një afati prej nëntëdhjetë (90) ditësh (“Periudha e Ndreqjes”).
Gjatë Periudhës së Ndreqjes, Palët do të vazhdojnë të përmbushin detyrimet e tyre respektive sipas kësaj Marrëveshjeje, dhe për çdo mospërmbushje, Pala që gjendet në mospërmbushje, do të kompensojë Palën tjetër për dëmet apo humbjet e mundshme.
Nëse një Rast Mospërmbushjeje është i pakorrigjueshëm, Pala mospërmbushëse nuk ka asnjë të drejtë për Periudhë Ndreqjeje.
[bookmark: _Toc118221894]Të drejtat e Palëve në Rastet e Mospërmbushjes
0. [bookmark: _Hlk109815974]Pas shfaqjes së mospërmbushjes nga ana e Investitorit Strategjik, dhe në rast mosndreqjeje të mospërmbushjes sipas Nenit 7.03 (Ndreqja e Rasteve të Mospërmbushjes) ose, në rastin e një Rasti Mospërmbushjeje të pandreqshëm nga Investitori Strategjik, MIE-ja ka të drejtë të fillojë procedurat për zgjidhjen e Marrëveshjes sipas Nenit 7.05 (Procedura e Zgjidhjes).
Pas shfaqjes së mospërmbushjes nga ana e MIE-së dhe në rast mosndreqjeje të mospërmbushjes sipas Nenit 7.03 (Ndreqja e Rasteve të Mospërmbushjes), Investitori Strategjik ka të drejtë të fillojë procedurat për zgjidhjen e Marrëveshjes sipas Nenit 7.05 (Procedura e Zgjidhjes).
Secila Palë para se të procedojë me zgjidhjen e Marrëveshjes, do të marrë në konsideratë natyrën e shkakut të mospërmbushjes, pasojat që do të ketë kjo në performancën e secilës Palë dhe rrethanat në të cilat ka ndodhur mospërmbushja.
[bookmark: _Ref110518499][bookmark: _Toc118221895]Procedura e Zgjidhjes
[bookmark: _Ref118113333]Njoftimi i Zgjidhjes. Nëse: (i) edhe me kalimin e Periudhës së Ndreqjes, Rasti i Mospërmbushjes nuk është eliminuar ose zgjidhur dhe as nuk është arritur një marrëveshje me shkrim gjatë Periudhës së Bisedimeve, ose (ii) Rasti i Mospërmbushjes nuk mund të korrigjohet, Pala joshkelëse mund të njoftojë zgjidhjen e Marrëveshjes me anë të një njoftimi drejtuar Palës tjetër. Njoftimi i zgjidhjes përcakton datën e zgjidhjes, që nuk do të jetë më pak sesa tre (3) muaj nga data e dorëzimit të njoftimit (“Periudha Kalimtare”).
[bookmark: _Ref110518322]Transferimi pas Zgjidhjes. Në fund të Periudhës Kalimtare, Investitori Strategjik do të largohet nga ambientet e portit dhe do të kryejë transferimet te MIE-ja, sipas parashikimit në Nenin 5.01 (Transferimi në Fund të Afatit).
[bookmark: _Toc118221896]E drejta e MIE-së për të zëvendësuar Investitorin Strategjik
Gjatë Periudhës Kalimtare, MIE-ja ka të drejtë të:
0. marrë në dorëzim dhe të vendosë kontrollin e saj mbi infrastrukturën dhe shërbimet e Marinës;
ndalojë Investitorin Strategjik dhe çdo Person tjetër që ka pretendime të rrjedhura nga Marrëveshja, të hyjë brenda Marinës dhe të përdorë infrastrukturën dhe shërbimet e saj;
zëvendësojë Investitorin Strategjik dhe të vazhdojë punimet nëse do të jetë rasti apo të vazhdojë ofrimin e shërbimeve të Marrëveshjes sipas gjykimit dhe vullnetit të saj të lirë dhe si ta vlerësojë të përshtatshme me synim arritjen e qëllimit të Marrëveshjes. Në rrethana të tilla, MIE-ja merr përsipër edhe përgjegjësitë e Investitorit Strategjik sipas kësaj Marrëveshjeje.
[bookmark: _Toc118221897]Mospërmbushjet e Marrëveshjes dhe shpërblimi i dëmit
0. Përgjegjësitë. Secila Palë është përgjegjëse të dëmshpërblejë Palën tjetër për dëme që vijnë si rezultat i mospërmbushjes së garancive dhe detyrimeve të parashikuara në Marrëveshje. Ky parashikim nuk zbatohet në Rastet e Forcës Madhore. Në këtë rast secila Palë përballon kostot dhe shpenzimet e veta të kryera deri në momentin e ndodhjes së Rastit të Forcës Madhore.
Kompensimi ndaj pretendimeve për dëme. Investitori Strategjik është përgjegjës për të gjitha dëmet që mund t’u shkaktohen palëve të treta për shkak të veprimeve të tij gjatë ushtrimit të veprimtarisë së operimit të Marinës sipas kësaj Marrëveshjeje.
Njoftimet. Në rast pretendimi për mospërmbushje, Pala në përmbushje të Marrëveshjes duhet të njoftojë menjëherë me shkrim Palën në mospërmbushje në përputhje me Nenin 10.04 (Njoftimet).
[bookmark: _Ref118119515][bookmark: _Toc118221898]HYRJA NE FUQI - ZGJIDHJA E MARRËVESHJES 
[bookmark: _Toc118221899]Hyrja në fuqi
Kjo Marrëveshje hyn në fuqi me nënshkrimin e saj nga Palët në Datën e Nënshkrimit.
[bookmark: _Toc118221900]Afati
0. [bookmark: _Ref118113248]Kjo Marrëveshje hyn në fuqi për një periudhë prej tridhjetë e pesë (35) vjetësh nga Data e Nënshkrimit (kjo periudhë fillestare, bashkërisht me periudhat e tjera që mund të përcaktohen sipas së Drejtës së Përparësisë, nëse ka, referuar në vijim si “Afati”).
Megjithatë, në rastin e zgjidhjes së kësaj Marrëveshjeje përpara përfundimit të afatit prej tridhjetë e pesë (35) vjetësh lidhur me Marinën, Afati i kësaj Marrëveshjeje kufizohet në periudhën që fillon në Datën e Nënshkrimit dhe përfundon në Datën e Zgjidhjes.
Menjëherë përpara dhe për një periudhë prej një (1) viti pas përfundimit të periudhës (tridhjetë e pesë) 35-vjeçare, Investitori Strategjik do të ketë të Drejtën e Përparësisë lidhur me Marinën.
[bookmark: _Toc118221901]Zgjidhja
0. Asnjëra Palë nuk ka të drejtë të zgjidhë Marrëveshjen në mënyrë të njëanshme pa shkaqe të arsyeshme dhe në kundërshtim me mënyrën dhe procedurën e parashikuar në këtë Marrëveshje.
Kjo Marrëveshje mund të zgjidhet nga:
(i) Palët, përpara afatit tridhjetë e pesë (35) vjeçar, me anë të vullnetit të dyanshëm të shprehur me shkrim, rast në të cilin Marrëveshja do të konsiderohet e zgjidhur në ditën e dakordësuar nga Palët;
(ii) MIE-ja, në Rast Mospërmbushjeje sipas Nenit 7.01 (Rastet i Mospërmbushjes nga Investitori Strategjik) i cili nuk është ndrequr gjatë Periudhës së Ndreqjes;
(iii) MIE-ja, në rast se ky veprim duhet ndërmarrë për t’i shërbyer sa më mirë interesit publik;
(iv) Investitori Strategjik, në Rast Mospërmbushjeje sipas Nenit 7.02 (Rastet e Mospërmbushjes nga MIE-ja), i cili nuk është ndrequr gjatë Periudhës së Ndreqjes;
(v) Nga secila Palë, në rast se Rasti i Forcës Madhore zgjat për më shumë se një (1) vit.
Në rastet e zgjidhjes sipas Nënparagrafëve (ii), (iii), (iv), (v), të Paragrafit (b) të këtij Neni, Marrëveshja do të konsiderohet e zgjidhur, dhe Marina do të dorëzohet në ditën e përcaktuar në njoftimin me shkrim për zgjidhje të dërguar nga Pala, ditë e cila në të gjitha rastet nuk mund të jetë më pak se tridhjetë (30) ditë nga data e njoftimit për zgjidhje. 
[bookmark: _Toc118221902]Zgjidhja e Marrëveshjes për Rast Mospërmbushjeje nga Palët
Në rast zgjidhjeje të Marrëveshjes në përputhje me parashikimet e saj për Rastet e Mospërmbushjes nga njëra Palë, Pala tjetër ka të drejtë t’i drejtohet Gjykatës sipas juridiksionit të zgjedhur nga Palët në këtë Marrëveshje për përcaktimin e shumës së dëmshpërblimit apo kompensimit që i takon. Në llogaritjen e shumës së dëmeve, secila nga Palët do të kërkohet të ndërmarrë të gjitha veprimet e nevojshme për të minimizuar dëmet.
[bookmark: _Toc118221903]Zgjidhja për Shkak të Interesit Publik 
Në rastin e zgjidhjes së Marrëveshjes nga MIE-ja për shkak të interesit publik, MIE-ja duhet t’i paguajë Investitorit Strategjik Vlerën e Investimit si dhe dëmet e shkaktuara nga zgjidhja e Marrëveshjes. Në llogaritjen e shumës së dëmeve, Investitori Strategjik do të kërkohet të ndërmarrë të gjitha veprimet e nevojshme për të minimizuar dëmet.
[bookmark: _Toc118221904]Zgjidhja e Marrëveshjes si pasojë e Forcës Madhore
0. Në rast zgjidhje të Marrëveshjes për shkak të Rastit të Forcës Madhore gjatë Periudhës së Ndërtimit, secila Palë mbart shpenzimet e veta të kryera deri në momentin kur filloi Rasti i Forcës Madhore.
Në rast të zgjidhjes së Marrëveshjes për shkak të Rastit të Forcës Madhore, MIE-ja do t’i paguajë Investitorit Strategjik një shumë të barabartë me Vlerën e Investimit, minus të ardhurat e përfituara nga Investitori Strategjik nga çdo lloj siguracioni dhe normës normale të amortizimit të Aseteve. Për të shmangur çdo keqkuptim, në rastin e zgjidhjes për shkak të Rastit të Forcës Madhore, Palët pranojnë që nuk mund të kërkojnë dëme nga njëra-tjetra.
[bookmark: _Toc118221905]Detyrimet e Investitorit Strategjik në Rast Zgjidhjeje të Marrëveshjes
Në rast zgjidhjeje të Marrëveshjes për çfarëdolloj arsye:
0. Investitori Strategjik do të transferojë tek MIE-ja pa asnjë Barrë, Marinën dhe të gjitha pasuritë e paluajtshme, asetet, pajisjet, makineritë dhe të drejtat e Marrëveshjes dhe të pronësisë intelektuale nëse ka, brenda afatit të përcaktuar në njoftimin për zgjidhje;
MIE-ja do të ketë të drejtë të arkëtojë çdo garanci bankare të lëshuar nga Investitori Strategjik për shumën që Investitori Strategjik është debitor ndaj MIE-së;
çdo policë sigurimi do të kalojë në emër të MIE-së, e cila do të jetë e vetmja përfituese prej tyre;
Investitori Strategjik do të jetë i detyruar të vazhdojë të përmbushë detyrimet sipas KREUT V (Transferimi i Marinës).
Gjatë procedurës për zgjidhjen e Marrëveshjes, Palët do të vazhdojnë të përmbushin detyrimet e tyre përkatëse, për aq sa këto detyrime mund të përmbushen, me qëllim për të siguruar vazhdimësinë e shërbimeve të ofruara për përdoruesit/klientët. Pala që nuk do të mund të përmbushë këto detyrime, duke sjellë pasoja negative tek përdoruesit/klientët, do të kompensojë Palën tjetër për çdo dëm apo humbje të shkaktuar.
[bookmark: _Toc118221906]DËMSHPËRBLIMI
[bookmark: _Ref70190775][bookmark: _Ref109724876][bookmark: _Toc118221907]Dëmshpërblimi
Në përputhje me dispozitat e kësaj Marrëveshjeje, secila prej Palëve (në cilësinë e palës dëmshpërblyese, në vijim “Pala Dëmshpërblyese”), bie dakord ta dëmshpërblejë Palën tjetër (në cilësinë e palës së dëmshpërblyer, në vijim “Pala e Dëmshpërblyer”) dhe ta mbrojë atë nga Dëmet e shkaktuara, drejtpërdrejt ose tërthorazi, bazuar në, ose që lindin nga, por pa kufizim, mospërmbushja e detyrimeve, deklaratave, garancive, kushteve ose premtimeve të tjera që përmban kjo Kontratë nga ana e Palës Dëmshpërblyese.
[bookmark: _Toc118221908]Pretendimet nga Palët e Treta
Mbrojtja nga Pala Dëmshpërblyese. Menjëherë pas: (i) vënies në dijeni për ndonjë fakt, ndodhi apo ngjarje që mund të sjellin një Pretendim sipas kësaj Marrëveshjeje; ose (ii) marrjes së njoftimit për Pretendime nga një Person palë e tretë kundrejt Palës së Dëmshpërblyer, Pala e Dëmshpërblyer e njofton Palën Dëmshpërblyese me shkrim për natyrën dhe bazën e Pretendimit. Pala Dëmshpërblyese ka të drejtën ta mbrojë Pretendimin me shpenzimet e veta dhe duke zgjedhur avokatin e saj, i cili është i pranueshëm për Palën e Dëmshpërblyer, me kushtin që: (x) brenda 30 ditësh nga marrja e njoftimit nga Pala e Dëmshpërblyer, Pala Dëmshpërblyese e njofton Palën e Dëmshpërblyer se do të bëjë këtë mbrojtje dhe (y) Pala Dëmshpërblyese nuk do të hyjë në marrëveshje zgjidhjeje me pretenduesin pa miratimin e Palës së Dëmshpërblyer.
Mbrojtja nga Pala e Dëmshpërblyer. Në rast se Pala Dëmshpërblyese refuzon të marrë përsipër mbrojtjen e Pretendimit: (i) Pala e Dëmshpërblyer do të mbrojë vetveten kundrejt Pretendimit dhe (ii) Pala Dëmshpërblyese do të mbetet përgjegjëse për çdo Dëm, të drejtpërdrejtë apo të tërthortë, që mund t’i shkaktohet Palës së Dëmshpërblyer si rezultat i Pretendimit. Pavarësisht se cila Palë do ta marrë përsipër mbrojtjen e Pretendimit, secila Palë vë në dispozicion të Palës tjetër, me kërkesën e saj, të gjithë informacionin dhe dokumentacionin e arsyeshëm dhe të nevojshëm për të mbështetur procesin e mbrojtjes kundrejt Pretendimit, si dhe për të verifikuar çdo Dëm të shkaktuar nga Pretendimi.
[bookmark: _Toc118221909]DISPOZITA TË NDRYSHME
[bookmark: _Toc118221910][bookmark: _Ref106717230]Forca Madhore 
0. “Forcë Madhore” ka kuptimin e dhënë në Marrëveshjen Kuadër.
0. Të gjitha dispozitat në Marrëveshjen Kuadër që kanë të bëjnë me Forcën Madhore, zbatohen mutatis mutandis ndaj kësaj Marrëveshjeje.
[bookmark: _Toc118221911]Objektet arkeologjike ose objektet e trashëgimisë kulturore
Investitori Strategjik do të zbatojë në mënyrë të përpiktë Legjislacionin e Zbatueshëm në rast zbulimi të relikteve kulturore, arkeologjike, fosileve, turmave të varrezave dhe përmendoreve, mbetjeve të kaluara artistike dhe të çdo sendi tjetër me vlerë arkeologjike, gjeologjike dhe historike në vendndodhjen e Marinës. Investitori Strategjik duhet të njoftojë MIE-në për ndonjë zbulim të tillë dhe të ndjekë udhëzimet e njësisë së zbatimit të projektit për procedurën e administrimit të objekteve.
[bookmark: _Ref106717655][bookmark: _Toc118221912]Sigurimet
0. Kërkesa për sigurim. Investitori Strategjik me shpenzimet e veta duhet të paguajë sigurim për aktivitetet konform standardeve ndërkombëtare për operimin e porteve si dhe menjëherë pas pagimit të këtyre sigurimeve, të informojë MIE-në për to.
Statusi i Bashkëpërfituesit. MIE-ja duhet të ketë statusin e bashkëpërfituesit të shumave të sigurimit në çdo policë të lëshuar në lidhje me këtë nen, në të kundërt, Investitori Strategjik konsiderohet se nuk ka përmbushur detyrimin kontraktual të sigurimit sipas këtij Neni.
Provat e mbulimit me sigurim. Investitori Strategjik në mënyrë periodike duhet t’i vërë në dispozicion MIE-së kopje të policave të sigurimit të marra në përputhje me këtë Marrëveshje.
Aplikimi i procedurave të sigurimit. Të gjitha shumat monetare të marra nga sigurimet sipas Paragrafit (a) duhet të përdoren menjëherë nga Investitori Strategjik për riparimin, rinovimin, restaurimin ose zëvendësimin e aseteve ose të ndonjë pjese të tyre që mund të jetë dëmtuar ose shkatërruar dhe kthimin e tyre në gjendjen e mëparshme.
[bookmark: _Toc115104385]Vlefshmëria e mbulimit me sigurim. Policat e sigurimit duhet të jenë të vlefshme dhe në fuqi gjatë gjithë Afatit plus 30 ditë pas përfundimit të saj. Çdo policë sigurimi duhet të parashikojë që nuk përfundon ose anulohet më herët se dhjetë (10) ditë nga dita kur një përfundim apo anulim i tillë i është njoftuar MIE-së me shkrim.
[bookmark: _Toc115104386][bookmark: _Toc118221913]Konfidencialiteti
0. [bookmark: _Toc115104387]Ndaj kësaj Marrëveshjeje zbatohen edhe Dispozitat e Legjislacionit të Zbatueshëm në lidhje me Konfidencialitetin sipas parashikimit në Marrëveshjen Kuadër.
[bookmark: _Toc115104388]Dispozitat dhe detyrimet e përcaktuara në këtë Paragraf, do të vijojnë të mbeten në fuqi gjatë dhe pas datës së përfundimit të kësaj Marrëveshjeje.
[bookmark: _Ref106717904][bookmark: _Toc118221914]Njoftimet
0. Të gjitha komunikimet me shkrim, të bëra sipas kësaj Marrëveshjeje, ose çdo komunikim tjetër në lidhje me këtë Marrëveshje, nga secila nga Palët, i dërgohen Palës tjetër me një nga mënyrat e mëposhtme:
(i) dorëzim në dorë të komunikimit me shkrim;
(ii) faks; dhe/ose
(iii) me postë ose me shërbim korrieri.
Komunikimi me shkrim u dërgohet Palëve në adresat e mëposhtme:
(iv) Kur i dërgohet MIE-së:
Adresa:	[●]
Faksi:	[●]
E-mail:	[●]
Drejtuar:	Ministrisë së Infrastrukturës dhe Energjisë
(v) Kur i dërgohet Investitorit Strategjik:
Adresa:	[●]
Faksi:	[●]
E-mail:	[●]
Drejtuar:	[●]
Përveç rasteve kur është përcaktuar shprehimisht ndryshe në Marrëveshje, Palët bien dakord që kur një njoftim apo kërkesë kërkon përgjigjen, miratimin, refuzimin, apo argumentimin e Palës tjetër, Pala që ka marrë njoftimin apo kërkesën do të shprehet me shkrim në lidhje me qëndrimin e saj brenda njëzet (20) Ditësh Pune duke e argumentuar atë.
[bookmark: _Toc118221915]Mbrojtja e të dhënave
0. Nëse të dhënat personale, përpunohen në bazë të ligjit nr. 9887, datë 10.10.2008 “Për mbrojtjen e të dhënave personale” apo cilitdo ligj që e zëvendëson atë, gjatë zbatimit të kësaj Marrëveshjeje, Investitori Strategjik plotëson secilën dhe të gjitha dispozitat që rrjedhin nga ky ligj dhe nëse kërkohet pëlqimi i subjektit të të dhënave, një pëlqim i tillë do të merret me qëllim që të dhënat personale të mund t’i jepen MIE-së. Shkelja e ligjit në lidhje me menazhimin e të dhënave personale nga Investitori Strategjik, do të konsiderohet shkelje e kësaj Marrëveshjeje dhe Investitori Strategjik do të jetë përgjegjës vetëm në lidhje me shkeljen e ligjit.
MIE-ja nuk do t’i japë një pale të tretë asnjë prej të dhënave konfidenciale pjesë e Marrëveshjes, pa miratimin e Investitorit Strategjik.
[bookmark: _Toc118221916]Ndryshimet e Marrëveshjes
0. Kjo Marrëveshje mund të ndryshohet me anë të ndryshimeve me shkrim të nënshkruara nga të dyja Palët.
Çdo ndryshim i kësaj Marrëveshjeje apo Shtojcave bashkëlidhur saj, pasi të hyjë në fuqi, do të jetë pjesë përbërëse dhe e pandashme e kësaj Marrëveshjeje.
[bookmark: _Toc118221917] Kostot dhe Shpenzimet e Palëve
Kur nuk parashikohet ndryshe në këtë Marrëveshje, ose në ndonjë dokument tjetër të projektit, secila Palë i përballon vetë të gjitha kostot që i rrjedhin në lidhje me zbatimin e kësaj Marrëveshjeje dhe të ndryshimeve të saj.
[bookmark: _Toc118221918]Asnjë Interpretim Kundër Hartuesit
Palët pranojnë që kjo është një Marrëveshje e negociuar. Fakti që njëra Palë e Marrëveshjes (apo këshilltarët e saj), ka hartuar Marrëveshjen apo një dispozitë të caktuar të saj, apo se ajo përfiton nga ajo dispozitë, nuk do të përdoret kundër saj në interpretimin e kushteve të Marrëveshjes.
[bookmark: _Toc118221919]Të Kuptuarit e Dokumenteve dhe Dispozitave
Palët pranojnë dhe janë dakord se ato i kanë lexuar dhe kuptuar kushtet, detyrimet dhe të drejtat e lindura nga kjo Marrëveshje dhe se kanë pasur mundësinë të këshillohen me juristë sipas zgjedhjes së tyre.
[bookmark: _Toc118221920]Konflikti i Marrëveshjes kundrejt kontratave të tjera
Nëse dispozitat e kësaj Marrëveshjeje bien në kundërshtim me dispozitat e një marrëveshjeje ose kontrate tjetër ndërmjet Palëve në këtë Marrëveshje, në lidhje me të njëjtin objekt, pavarësisht nëse një marrëveshje e tillë është bërë përpara ose pas Datës së Nënshkrimit të kësaj Marrëveshjeje, kjo Marrëveshje do të ketë gjithmonë përparësi. 
[bookmark: _Toc118221921]Veçueshmëria
Nëse ndonjë dispozitë e kësaj Marrëveshjeje konsiderohet e paligjshme, e pavlefshme ose e pazbatueshme nga një Entitet Qeveritar, kësaj dispozite nuk do t’i jepet asnjë efekt dhe do të konsiderohet se nuk është përfshirë në këtë Marrëveshje, por pa shfuqizuar dispozitat e tjera të Marrëveshjes. Dispozita e paligjshme, e pavlefshme ose e pazbatueshme, do të zëvendësohet me një dispozitë të ligjshme, të përshtatshme, të vlefshme, të zbatueshme dhe që i afrohet sa më shumë synimit dhe qëllimit të dispozitës së paligjshme, të pavlefshme ose të pazbatueshme.
[bookmark: _Toc118221922]Marrëveshja e plotë
Kjo Marrëveshje përbën marrëveshjen e plotë midis Palëve në lidhje me objektin e kësaj Marrëveshjeje. Nuk ka asnjë kusht, detyrim, garanci ose marrëveshje të tjera mes Palëve në lidhje me objektin e kësaj Marrëveshjeje (me gojë ose me shkrim, të shprehur, nënkuptuar ose të çfarëdo forme), përveç asaj që është përcaktuar në mënyrë specifike në këtë Marrëveshje, përveç sa parashikohet në Marrëveshjen Kuadër dhe/ose në Marrëveshjet e Transaksionit.
[bookmark: _Toc118221923]Heqja dorë 
Asnjë mospërmbushje ose vonesë në përmbushje nga secila Palë në ushtrimin e ndonjë të drejte ose kompetence të parashikuar në këtë Marrëveshje, nuk mund të konsiderohet si heqje dorë, dhe as ushtrimi i pjesshëm apo vetëm i një të drejte, as braktisja ose mosndjekja e hapave të mëtejshëm për t’i zbatuar këto të drejta apo kompetenca, nuk do të interpretohet në asnjë rast si arsye për t’u bërë pengesë që Pala t’i ushtrojë në një kohë tjetër këto të drejta apo kompetenca, apo të ushtrojë në çdo rast të drejta apo kompetenca të tjera.
[bookmark: _Toc118221924]Regjistrimi i Marrëveshjes
Brenda 30 ditëve nga miratimi i projektit të zbatimit, kjo Marrëveshje duhet të regjistrohet në regjistrin e pasurive të paluajtshme, pranë Zyrës Vendore të Pasurive të Paluajtshme.
[bookmark: _Toc118221925]Palët e Treta nuk Përfitojnë të Drejta
[bookmark: _Toc115104408]Kjo Marrëveshje është lidhur vetëm mes Palëve dhe mund të zbatohet vetëm prej tyre.
[bookmark: _Toc115104409]Kjo Marrëveshje nuk mund të interpretohet në asnjë rast se krijon të drejta për ndonjë palë të tretë, përfshirë punonjësit, agjentët, përfaqësuesit, kontraktorët, furnizuesit ose konsumatorët e një Pale. Përveçse siç parashikohet te Neni 10.17 (Transferimi te të tretët), një Person i cili nuk është Palë në këtë Marrëveshje, nuk gëzon asnjë të drejtë sipas kësaj Marrëveshjeje.
[bookmark: _Ref106716349][bookmark: _Toc118221926]Transferimi te të tretët
[bookmark: _Toc115104411]Investitori Strategjik nuk mund të transferojë, heqë dorë, ndryshojë apo kalojë të drejtat dhe detyrimet e kësaj Marrëveshjeje tek asnjë Person, përveçse me miratimin paraprak me shkrim të MIE-së.
[bookmark: _Toc115104412]Të drejtat që MIE-ja ka në bazë të kësaj Marrëveshjeje, janë lirisht të transferueshme dhe do të kalojnë edhe tek zëvendësuesit apo pasardhësit e saj.
[bookmark: _Toc118221927]Kopjet e Njëjta
Kjo Marrëveshje mund të nënshkruhet në disa kopje, dhe çdonjëra prej të cilave, kur është e nënshkruar dhe dorëzuar nga të dyja Palët në mënyrë të rregullt, do të konsiderohet si origjinale dhe të gjitha së bashku do të përbëjnë një dokument të vetëm.
[bookmark: _Toc118221928]LIGJI I ZBATUESHËM DHE MOSMARRËVESHJET
[bookmark: _Toc118221929]Ligji i zbatueshëm
Kjo Marrëveshje do të rregullohet dhe interpretohet në përputhje me Legjislacionin e Zbatueshëm në Republikën e Shqipërisë.
[bookmark: _Ref106717080][bookmark: _Ref109813344][bookmark: _Ref109817289][bookmark: _Toc118221930]Zgjidhja e mosmarrëveshjeve
[Çdo mosmarrëveshje ndërmjet Palëve Kontraktuese, që vjen nga, ose lidhet me zbatimin dhe interpretimin e Marrëveshjes, duke përfshirë, por pa kufizim, çështjet që kanë të bëjnë me zgjidhjen e saj, mospërmbushjen, shfuqizimin, pavlefshmërinë, u nënshtrohen dispozitave të Zgjidhjes së Mosmarrëveshjeve të parashikuara shprehimisht në Marrëveshjen Kuadër.]



Kjo Marrëveshje u hartua në 3 (tre) kopje të njëjta, në gjuhën shqipe dhe u nënshkrua nga Palët në mënyrë të rregullt.
Unë noteri deklaroj se mora autorizimin për përdorimin e të dhënave personale të Palëve dhe se të dhënat e përdoruara nga unë në këtë dokument do të jenë konfidenciale dhe vetëm për qëllimin e redaktimit të këtij akti dhe regjistrimit të tij në RNSH dhe NISA. Përpunimi i të dhënave në akt, do të bëhet në respektim të plotë dhe zbatim rigoroz të dispozitave të ligjit “Për mbrojtjen e të dhënave personale” Nr. 9887, datë 10/03/2008, i ndryshuar.
Unë, noteri, deklaroj se ua lexova dhe shpjegova Palëve aktin me zë të lartë dhe qartë. Palët deklarojnë se e kanë kuptuar atë, e gjejnë në përputhje me vullnetin e tyre të lirë dhe të plotë, dhe e pranojnë atë.
NË DËSHMI TË SA MË SIPËR, dhe në praninë time, noterit, [●], Palët më datë [●] nënshkruajnë rregullisht me vullnetin e tyre të plotë dhe të lirë sipas parashikimeve të ligjit dhe unë, noteri, vërtetoj sa më sipër sipas legjislacionit të Republikës së Shqipërisë. Kjo Marrëveshje nënshkruhet në tre kopje origjinale në gjuhën shqipe, prej të cilave një kopje depozitohet pranë meje, noterit, një kopje i dorëzohet [Investitorit Strategjik] dhe një Ministrisë së Infrastrukturës dhe Energjisë.

